text:
Bino yabyogedde awerekeddeko abatuuze mu ggombolola Mutuba I Mpigi abazze e Bulange- Mmengo Ku Lwokuna June 7,2018 bwebabadde baleese amakula ga Kabaka naagamba nti ekiseera ky'abaserikale okukola efujjo Ku bannansi kiweddewo.
" Nkowoola bonna abatuusibwako okutulugunya okwenjawulo bantuukirire kuba mu kiseera kino ndi mu kukola olukalala oluvannyuma ndutwale mu kakiiko k'eddembe ly'obuntu abapoliisi abo aba Flying Squad bavunaanibwe.
Nnalabye abakulira ekitongole ekyo nga baagobye 60 nsaba abo babakwate babampe, emisango gyanguwe," Kirumira bwe yategeezezza wakati mu kwewuunya nti olaba bamuteekako ogw'okubba chapati ate bano abakoze ebikolobero ebisingako awo.
Kirumira yategeezezza nti Poliisi bw'enaamuta, asuubira okwegatta mu by'obufuzi olwo agende mu maaso n'okulwanyisa obumenyi bw’amateeka.
Ekirala yakkaatiriza ebigambo bya Katikkiro Charles Peter Mayiga ku kya bannabyabufuzi bulijjo okulabikiranga mu mirimu gy’Obwakabaka n’abantu baabwe.
“ Sizze Mmengo lwakuba nti njagala kwesimbawo e Mawokota naye lwakuba ndi musajja Muganda era alina ensibuko nga nva mu kitundu kino ekya Mutuba I e Mpigi era sirina kutya kwegatta ku bannange okukola emirimu gy’Obwakabaka,” Kirumira bweyayongeddeko era n'ategeeza nti agenda kuddayo asome akuguke mu mateeka.
Abantu bano bakulembeddwamu ow’eggombolola David Bbuye ne baleeta Ente 4, embuzi 2, enkota z’amatooke 13, enkota za gonja 2, ekibbo kya lumonde Omuganda (1), ekibbo kya kasooli omubisi (1), ensujju (10), enkota za ffene 6, ebinywa by’endagala 2, ettu ly’obutiko n’emmotoka y’enku.
Ye omubaka omukyala mu Palamenti ow’e Mpigi Sarah Temulanda yeebazizza Kabaka Mutebi II olw’okugatta abantu ba Buganda ekintu ekireeseewo obumu nga buli muntu mu kiseera kino yeegazanyiza bulungi .
David Mutunzi nga ye katikkiro w’ebyalo bya Kabaka yasabye abazadde okutegeka abaana baabwe okwang'anga ensi okusinga okubategekera nga lye limu ku kkubo erinaayamba okukuuma ebintu byabwe era n'asaba abantu bongere amaanyi mu bulimi n’obulunzi saako n’okuyigiriza abantu abavubuka okukola emirimu.


c: text/html

text:
Nnyabo wamma nsonyiwaamu katono, wano we wa ssentebe w’ekyalo oba mbuze?
Nedda ssebo weeyongereko mu maaso eyo.
Ofaayo kale bw’omperekerako n’ontuusaayo kuba ntyayo bannambye waliyo embwa enkambwe?
Owange, toba kunsanga wano ewa ssentebe tewandigenze?
Omuwala omulungi takambuwala bwatyo, kale ntuusaako wali ku lusuku weekomerewov
Kati ggwe nkulaba olina ekikuwujja, beera awo kammale okusumulula embwa zaffe.
Maama bireke mbadde nsaaga, ekituufu sinoonya ssentebe, nzize nga njagala kumanya mu Ggulu eyo bamalayika banno bakuyita linnya ki?
Hmm, nze Racheal Namiiro, mbeera Makindye so si mu Ggulu.
Haaa koma awo, wamma bituufu bye baboogerako nti abawala b’e Makindye muli basezi temusula mu nnyumba?
Nze ng’omuntu ndi muyimbi era kye kinsuza ebweru abalala simanyi mirimu gyabwe.
Ee, simbawo akati oyimbira wa eyo gye nnenda okujjanga okukulabangako wekka?
Nnyimbira mu kibiina kya Da Nu Eagles ekya Geofrey Lutaaya.
Ntwala mpola siwulidde bulungi, ogambye wayimba buyimba ki mpozzi?
Nze nayimba nnenderaayo ne Katambala.
Naye wamma bituufu oba babawaayiriza nti abayimbi mwe mukyasinze obwenzi mu ggwanga?
Anti omulya Mmamba abeera omu n’avumaganya ekika kyonna naye nga nze ebyo sibikola.
Muze ki abasajja abakukwana gwe balina ogwakutama edda?
Nze mu balamu bwange saagala musajja ansiiya, mpulirira ddala ng’antabula.
Nnyumizaako wamma, ssinga tewali muntu wandyegombye kubeera kinyonyi ki?
Nandyegombye kubeera kasuku kubanga kagezi okuzaama.
Kaakati ggwe ng’omuyimbi, kiki ekisinga okukunyiiza ku bayimbi banno?
Abayimbi abawemula n’abateewa kitiibwa bantabulira ddala.
Muyimbi ki omukyala gw’otoayinza kuzibya lunaku nga towulidde ku ddoboozi lye?
Joanita Kawalya bannange ankolera.
Omuntu bw’aba ayagala okuwulira ku ddoboozi lyo, akukubira ku kasimu nnamba ki?
Obuyimba bwange gye buli mu maduuka agatunda ennyimba ajja kumpulira.

robotstxt: allowed

filter: keep


text:
Ow’ebijambiya eyadduka ku baserikale e Kalungu ssabbiiti ewedde eyatoloka mu kkooti e Masaka akubiddwa ebyasi ebimulumizza n’aweebwa ekitanda mu ddwaliro e Mbarara.
Ssekamwa wa poliisi Emilian Kayima agamba nti ono ye Musa Galiwango abaali balumbye omusawo e Mukoko mu Kalungu poliisi emale ebawoone munne Mohammad Kiddawalime amale attibwe abatuuze bwebaamusanga ng’agezaako okutuga OC eyali amukutte Galiwango weyaddukira.
Ono kigambibwa nti abadde mubbi eyeeyambisa ebijambiya n’emmundu nga kwebagasse n’okukwatanga abakazi be basanga gyebanyaga.


text:
Eyaliko omubaka we Ntenjeru South Tom Kazibwe y’omu ku bannayuganda enkumu abaliko obutitimbe bw’ensimbi bwe babanja ku njazi ezeeyambisibwa ku ttaka lyabwe.
Ng’akakiiko k’eby’ettaka akakulirwa Omulamuzi Catherine Bamugemereire kakyagenda mu maaso n’okutaganjula ensonga ezaaviiriddeko okwesiba kw’emirimu gy’okumaliriza ebbibiro ly’amasannyalaze erya Isimba Hydro power dam nga bayita mu kubanja ensimbi ezisukkiridde obungi,KKazibwe ategeezezza nti yasasulwako Obukadde 750 ku bwakkanyizibwako Obuwumbi 88.
Ono abanja za mayinja,omusenyu n’ekitundu ku ttakalye eriweza yiika 60 erisangibwa e Nakatooke mu Kayunga.


text:
Nga bannayuganda bangi ensimbi ebiro bino zibeekubya mpi nga n’abalala batambula boogera bokka olw’ebbula ly’ensimbi,ye omuyimbi Geoffrey Lutaaya alabika zaalina zimubuzizzaako waaziteeka ng’atandise na kuzigoba.
Ow’olugambo waffe atutegeezezza nti mwanamulenzi Geoffrey Lutaaya alina ka poloti keyagula obukadde amakumi 40 gyebuvuddeko wano mu Makindye ng’omugagga abadde ayagala kukamusasula obukadde ebikumi 450 obwa ssente za wano Musajjamukulu Lutaaya n’amugobya ssenteze.
Kyewunyisa ng’ate kituufu ka poloti kano ssi keekali awalungi ennyo kyokka nnyiniko eby’okukatunda ‘Obusente Obuganda’ oba ‘Obugolo’ nga bwebuyitwa ensangi zino ssibyaliko.Tutegeezeddwa nti bbulooka eyabadde aleese ‘ddiiru’ nga bwebabyogera yaweddemu amanyi n’agenda ng’awotose byansusso.
Omuyimbi ow’erinnya Betty Mpologoma ddaaki amaliridde n’ayatula nti omukwano gumusuza bubi olw’okubulwa amubikka atenga n’abaalimweyunidde olw’endabikaye balowooza aliko amubiita kyagambye nti kimuyisizzaako abasajja bangi beyaaliwadde omukwano nebamutenda bweyatuukirira.Mwanamuwala ono ategeezezza nti mu mazima yeetaaga omwami anaamuwasa nga naye mwetegefu okumutwala ewaabwe amwanjulire abazadde.
Mpologoma agambye nti abawagizibe baagala kumubuzaako waawummulira anti buli lwebamulabako bamubuuza mwami ng’abasinga balowooza nti akyatinkiza n’omuyimbi Travis Kazibwe amanyiddwa nga Dr Tee eyali mwamiwe okumala ekiseera.Mpologoma agambye nti Dr Tee yeefuniradda ekimyula ki-nkubakyeyo kyeyawasa era n’amwesonyiwa nga kati nnyabo waabwe ebiro bino talina amubikka wadde amugumya weyandibadde yeetaagira omubeezi.
-Bukedde
Abanyumirwa emiziki gy’abayimbi abanene ababiri okuli aba Eddy Kenzo n’aba Jose Chameleon bukya lubanga lwa mmindi basobeddwa eka ne mu kibira.Abanene bano baalondeddwa mu kiti ky’emiziki kimu mu mpaka ezimanyiddwa nga KORA Awards ekisobedde abawagizi baabwe ku kiki ekinaddirira.
Abawagizi ba Chameleon bagamba nti oluyimba lwa Eddy Kenzo lweyatuuma ‘Zigido’ mu kulondebwa kwalyo tebeeyambisizza Vediyo yaalwo ntuufu abawagizi ba Kenzo kyebasambazze nga bagamba nti kuno kuwereba muntu waabwe nziro.
Enjuyi zombi zinonya buwagizi wabula oluuyi olumu lulaba lwandisaanidde ekisinga kw’ekyo kyerwandifuna.Wabula bo baanabalenzi bano abayimbi babadde tebannayingizibwa mu nsonga zino weewaawo ng’era buli omu yeegwanyiza kuwangula munne.Guno gwe mulundi ogusoose baanabalenzi bano bombi okufaanana abatomeragana ssonga gyebuvuddeko enkolagana yaabwe ebaddenga tebuusibwabuusibwa.Mu kawaayiro ka Vedeo esinze mulimu Tiwa Savage ne Mr Flavour awamu n’abayimbi abalala.Empaka zino zaakubeerawo mwezi gwa Mugulansigo Ogw’okusatu mu ggwanga lya Namibia.


text:
Bannakibiina kya FDC basazeewo okudda wansi mu byalo okubangula abantu ba bulijjo, era olwaleero balumaze mu kibuga Masaka nga basomesa abeeyo ku ngeri y’okukyusa obukulembeze nga tebayiye musaayi.
Abakulembeze b’ekibiina kya FDC mu bendobendo lya Masaka n’abakulu ab’oku ntikko beesozze olusirika nga beefumintiriza ku nsonga enkulu ez’eggwanga nga n’ezimu ku zo mwe muli okukyusa obukulembeze mu mirembe.
Bano okuli ne DR Kizza Besigye oluvannyuma boolekedde ekibuga ne basannyalazza Masaka, wabula police tebakutteeko.
FDC Etandise Buto Okukunga Abawagizi
Bannakibiina kya FDC basazeewo okudda wansi mu byalo okubangula abantu ba bulijjo, era olwaleero balumaze mu kibuga Masaka nga basomesa abeeyo ku ngeri y’okukyusa obukulembeze nga tebayiye musaayi.


text:
OMUMYUKA wa Ssaabalabuzi Steven Kavuma, ekiragiro kye yafulumizza ekiyimiriza FDC obutabaako kintu kyonna ky’etegeka mu ngeri y’okuwakanya gavumenti kisaanudde ab’oludda oluvuganya ne bawera nti tebajja kukigoberera.
Ssaabawolereza wa gavumenti, yagenze mu kkooti n’asaba esse envumbo ku bikolwa bya FDC byonna eby’okwekalakaasa okumala omwezi mulamba kubanga bimenya amateeka.
KKOOTI EBAYIMIRIZZA
Omumyuka wa Ssaabalamuzi, Steven Kavuma yakkiriziganyizza n’okusaba kuno n’alagira nti ebintu ebyassibwawo aba FDC nga okusaba buli Lwakubiri ku kitebe kyabwe e Najjanankumbi ne mu bifo ebirala biyirimirire mbagirawo.
Aba FDC tebakkirizibwa kutegeka kwekalakaasa kwonna omuli n’okwo okubadde kutegekeddwa okubaawo ku Lwokuna.
Kyokka Besigye yayanukudde n’agamba nti n’omulamuzi Kavuma yennyini ekiragiro kino akimanyi bulungi nti tekijja kukola kubanga kkooti terina buyinza kubaggyako ddembe lyabwe.
Besigye yakiggumizza nti akimanyi ye yawangula erabazze bamukola ebintu ebimunyigiriza ng’okumusibira mu maka ge kyokka ku luno tajja kukkiriza amwekiikamu.
LOODI MEEYA AMUWAGIDDE Besigye yeegattiddwaako Loodi Meeya wa Kampala, Erias Lukwago eyagambye nti ekiragiro kino kitegeeza nti gavumenti eggudde emisango ku bantu baayo era ye nga munnamateeka akimanyi nti bino byonna bifu.
Wabula ssentebe wa Muvumenti mu Lubaga, Abdullah Kitatta, yavuddeyo n’ayogera ku lwa Muvumenti mu Kampala n’alabula nti balina buli kyetaagisa okwahhanga abooludda oluvuganya mu Kampala naddala abo abakoze entegeka z’okulemesa Museveni okulayira.
Yagambye nti bo beewaayo dda okukuuma obuwanguzi bwa Museveni era kino kye kijja okubaggyisaayo amaanyi gonna okulaba ng’omukolo gw’okulayira gutambula mu mirembe. Wabula Kitatta yagambye nti beetegefu okuteesa ne Lukwago n’abantu abalala bwe kigaana, balina obusobozi obukozesa embooko.


text:
Omuyimbi Sanyu Cindy ayugumizza abadigize mu Eastern Megafest kyoka alemeseza abasajja bonna okumukwatako.
Cindy olw’ennyimba ze ezinyumira abantu omuli Onnina, Run this City, Whine Yo Waist n’endala n’okukyamula abantu ku siteegi, y’emu ku nsonga lwaki ayitibwa okuyimba mu bitundu by’eggwanga ebyenjawulo okusinga ku bayimbi abalala.
Mu kivvulu, yasobodde okuyimba ennyimba ezenjawulo ezawadde abadigize essanyu kyoka bangi ku basajja bawuliddwako nga bagamba “otwambalidde tuweko tukwateko”.
Cindy era afulumiza Pulogulamu okuyimbira abantu mu bifo ebyenjawulo
25th October -Torino bar and restaurant
26th October -Fusion auto spa
27th October -Club Explorer Soroti


text:
Akulembera akabinja ka bodaboda 2010, Abdullah Kitatta enkya ya leero, bamukomyawo mu kkooti y’amaggye e Makindye okuddamu okwekenenya obujjulizi obuleteddwa ku misango egyamugulwako.
Omulundi ogwasembayo omweezi oguwedde, oludda oluwaabi nga lukulembeddwamu Maj Raphael Mugisha lwaleeta omujjulizi Private Richard Kasajja, omusirikale mu kitongole ekikesi ekya CMI, eyavirako Kitatta okuyunguka amaziga mu kkooti.
Kasajja yategeza kkooti nti Kitatta bamukwatira mu kabuyonjo ku Vine Hotel e Wakaliga mu ggombolola y’e Rubaga, nga 20, Janwali 2018.
Private Kasajja era agamba nti Kitatta bwe yali akwatibwa, mu kisenge mwe yali asula, mwasangibwamu emmundu ekika kya pisito eyali ajjude amasasi, emmundu endala ekika SMG ate mu mmotoka ye, eyali epaakinze ku Hotel, mwasangibwamu pisito n’amasasi 15 n’ebiziti ebirala omuli yunifoomu z’amaggye 2, enkofira 7 ebyasangibwa mu offiisi ya bodaboda 2010 e Wakaliga n’ebizibiti ebirala.
Kkooti era yagaana okuyimbula Kitatta kuba singa kikolebwa, ayinza okuddaka mu ggwanga kuba emisango egimuvunanibwa gya naggomola era bwe gimusinga, ayinza okusibwa amayisa oba okutataaganya okunoonyereza.
Kitatta bagenda kumugya ku Limanda mu kkomera ly’amaggye wali e Makindye ate banne 12 bagenda kuva Luzira.


text:
Ensonda zaategeezezza nti, minisita ono kyasaliddwaawo abuulirizibweko ku nsonga ezeekuusa ku by’ettaka noolwekyo mu kiseera ky’anaamala ng’abuulirizibwako, Kabaka kwe kusiima addeko ebbali ensonga ze zimale okutunulwamu.
Omukulu ono amawulire g’okumuwummuza gaamuweebwa mu August w’omwaka guno era okuva olwo tali ku mulimu era okubuuliriza kugenda mu maaso mu kiseera kino.
Ettaka erigambibwa okuleetera Hajji Ggaganga obuzibu kuliko erya Mujaguzo e Kabowa, ery’embuga y’eggombolola y’e Ssisa mu Busiro, ery’e Ggolomolo eribaddeko enkaayana ne Minisita omubeezi ow’amazzi mu gavumenti eya wakati, Ronald Kibuule n’abatuuze b’ekitundu ekyo.
Ku nsonga z’e Ggolomolo, kigambibwa yawandiikira omwami Kateregga ebbaluwa emuwa olukusa ku ttaka lino naye lye yagenda mu maaso n’akolagana ne Kibuule namuguzaako yiika 80.
Ebyapa ku ttaka lino Kibuule byeyali afunye oluvanyuma Buganda Land Board yabisazaamu.
Nga June 15, 2018, Abataka abakulu b’ebika mu Buganda, baalambula embuga ya Mujaguzo e Kabowa ne bafuna okwemulugunya okuva mu bakulira ekifo kino abaakulemberwamu Kawuula Frank Magala ng’embuga bwe yeeyongedde okutundibwa naye nga bagamba nti ebiragiro biva Mmengo.
Abataka baateesa okudda mu kifo kino ne Katikkiro Charles Peter Mayiga bamulage embeera mwekiri era basalire wamu amagezi kyokka ensisinkano eno teyabaayo olw’ensonga ezitaategeerekeka.
Omu ku bataka ataayagadde kwatuukirizibwa mannya yatutegeezezza nti, Kabaka yeetaaga okuteekawo akakiiko okunoonyereza ku ttaka lyonna n’okukuba ttooci mu bakungu ku ngeri gye bafunamu ettaka nga beesomye buli weriri okulitunda.
“Ettaka lyaffe ery’ennono lyonna abavubuka abo aba Buganda Land Board baliyingiridde. Abalikuuma babalaba nga balabe.
Bakolagana ne Baminisita okutunda ettaka lino mu bukyamu,” Omutaka omu bwe yategeezezza.
Ye Hajji Ggaganga bwe yatuukiriddwa ku nsonga eno yategeezezza nti, ensonga zino ziri wakati we ne mukama we, Ssaabasajja Kabaka eyamuwa obuvunaanyizibwa bw’okuweereza nga Minisita noolwekyo tasobola kuzoogerako mu bulambulukufu mu mawulire kyokka n’ayongera n’alambika nti emirimu gya Kabaka azze agikola okuyitira mu bajjajjaabe ne gye buli eno akyagikola.
Mu ngeri y’emu, Omwogezi w’Obwakabaka, Noah Kiyimba bwe yatuukiriddwa yategeezezza nti bagenda kufulumya ekiwandiiko ekitongole ku nsonga zino batangaaze eggwanga ku kiki ekigenda mu maaso.


text:
Mbuya Residential Area
Get in touch
Recent Posts
Most Popular
Boda Terina Kukookerwako Mataala
Police evunaanyizibwa ku ntambula z’ebidduka mu ggwanga erabudde abavuzi ba bodaboda abagufudde omugano okukookera obutaala n’engombe ku pikipiki zaabwe nga tebwajjirako Charles Ssebambulidde, ayogerera...
Gov’t Blocks Eviction Affecting Over 700 Locals
Government has intervened in a land row in Tororo Bumanda A Village Lyolwa Sub County where over 700 people were to be evicted. Government...
Mufti Mubajje Ayatulidde Gavumenti
Olwaleero lweziwezze ennaku 42 bukya eyali omupoliisi Muhamad Kirumira attibwa. Na bwekityo omusika wa Kirumira Muhamad Sulaiman Kabuye olwaleero alagiddwa mu dduwa ebadde ku...
Kassiano Alambudde Abantu Ba Kawuma
Abakulembeze abali ku ludda oluvuganya abali mu kisinde kya People Power abaali wakati mu kasambattuko akaali mu Arua mu Gwomunaana, na guno gujwa bakyalunyumya...
Amasomero Agaali Amakula Kati Matongo
Newankubadde district y’e Masaka ebbanga eriwerako ebadde ebalirwa mwezo eziri ennyo ku mwanjo mu byenjigiriza ebirungi ennaku zino bw’otuuka mu gamu ku masomero ga...


text:
Waliwo omuwagizi we nga Mumerika amuwadde ekyuma ekika kya Harrier nnamba UAV 255 E atambuliremu n’okukola emirimu gye n’amuwonya okukuuta enfudu n’okubuukira bodaboda.
Omuvubuka ono Mulindwa muyimbi wa nnyimba z’ekika kya RNB ne Pop Music nga n’abamu baamukazaako lya Micheal Jackson. Ggaayi ono ye yayimba ennyimba nga Wabulirawa ne Maziga g’eggwanga.
Mulindwa ku kuyimba agattako okuyamba abaana abatalina mwasirizi nga kirabika kye kyacamudde omukyala ono Cathy Houk okuvaayo amukwatireko.
Yawuliddwa nga yeewaana nti naye yayingidde dda mu lubu lw’abaloodi anti atambula atudde nga n’empewo ya bodaboda yagisiibudde dda.


text:
Bya Nalule Aminah
Kampuni ya Pepsi mu Uganda enkya ya leero etongozza kampeyini ya biriyooni 3 etumiddwa “Twangula with Pepsi” egendereddwamu okudiza ku bakasitoma nga bawangula ebintu ebyenjawulo omuli Emmotoka, Pikipiki, Ttiivi, Ssente, Airtime, T-shirts n’ebirabo ebirala.
Kampeyini y’abantu okuwangula yakulungula emyeezi esatu (3) okuva 16th, April okutuusa 16th, July, 2018.
Akulira bakitunzi mu Pepsi, Brandon Ssemanda agambye nti kampeyini y’okudiza ku bantu yekulembeddemu ebikujjuko by’okuweza emyaka 25 bukya batandika okutunda eby’okunywa bya Pepsi mu Uganda.
Mungeri y’emu agambye nti buli muntu yenna agenda okwetaba ku kazannyo muwanguzi kuba balina ebirabo bingi ddala ebitegekeddwa okugabwa, okwebaza bakasitoma abasobodde okuwagira Pepsi mu myaka 25.
Kasitoma yenna okuwangula ateekeddwa okugula soda eccuupa ya Pepsi, Mirinda oba Mountain Dew, ekirabo kiterekeddwa wansi we chokolo era okukifuna, olina okugeenda ku Dipo ya Pepsi yonna okumpi n’ekitundu ekyo.
Mungeri y’emu Kasitoma yenna oyinza okusindiika enamba (code) gy’osanze wansi wa chokolo ku 7888 okutangaza emikisa gy’okuwangula Emmotoka, Pikipiki ne Ttiivi.
Akalulu bagenda kalaga butereevu ku ttiivi ezenjawulo okuli NTV, Spark ne Bukedde 1 buli lwa Ssande okuva ssaawa 12 okutuusa ssaawa 1 ezakawungeezi okuva 29th, April, 2018.
Mirinda, Pepsi, Mountain Dew ali mu ggwanga lyona era owa 300ml wa shs 1000.
Olunnaku olwaleero, abamu ku bawanguzi bafunye ebirabo byabwe ku mukolo ogubadde ku kitebe kya Pepsi e Nakawa omuli Airtime, T-shirts ne Ttiivi.


text:
Amawulire
Abayizi e Makerere bekalakaasa, 3 bakwatiddwa
Ivan Ssenabulya
April 16th, 2018
Bya Ivan Ssenabulya
Ekifananyi: Kijiddwa mu bikadde
Poliisi ku ttendekero e Makerere ekubye omukka ogubalagala mu bayizi, okubagumbulula bwebakadde okwekugugunga, nga bwebalaliise olwaleero.
Abayizi bagamba nti bagala ensonga zaabwe ezibaluma zikolebweko mu bwangu.
Abayizi 3 okuli Guild President Papa Salim Were bakwatiddwa nga kati, bakumibwa ku poliisi ye Wandegeya.
Bwabadde ayogerako naffe akulira ebyokwerinda ku University e Makerere Enoc Abayine era akakasizza nti waliwo omusirikale omu kabubiddwa ejinja, nga kati ajanjabibwa.
Abayizi bawakanya ekyokwongeza ebisale okwomujjirano, okubulankana kwobubonero bwabwe, okujjawo okusoma kwekiro nebiralala.


text:
ABAZIGU bawambye omusawo we Mpigi ng'agenda Kampala n'abasaba abenganda obukadde buna, nti singa zibalema omulambo bagunone mu Lwera.
Jane Arinitwe 35 omusawo wakalwaliro ka St Cleo’s Drug shop e Kayabwe mu gombolola ye Nkozi mu Mpigi yeyawambiddwa ku Sande akawungeezi nga agenda e Kampala okusisinkana bagandabe bagende ku mikolo mu kyalo eMasindi.
Arinitwe yasemba okulabibwako ng'alinya bodaboda eyamutwala ku stage ya Taxi mu kafene e Kayabwe kyokka ekyaddiridde bebatemu okukubira beyalese ewaka nti baweereze mangu ssente obukadde buna (4,000,000/-) bwe balemererwa banone omulambo gwabwe mu Lwera ku lwe Masaka.
Simu eno basooka kugifuna ku ssaawa nya ezekiro era ku makaya (ku Mande) bakedde kunoonya ssente mu boluganda ne baweereza abatemu obukadde bubiri (2,000,000/) kyokka ne babawa nsalesale wa lwakutaano lwa wiiki eno singa balemererwa okuweza obukadde obuna banone omulambo gwa munnaabwe mu Lwera ekintu ekibatadde mu kutya okw'amaanyi.
Bano nga bakulembeddwamu Juliet Businge baddukidde ku poliisi ye Kayabwe ensangi ne bazibakwasa era mu kiseera kino poliisi eri mu kuyigga batemu bano.
Ab'enganda za Arinitwe abasangiddwa mu maziga bategeezeza nti ssente ezibulayo zikyababuze kyokka nga abatemu ababakubira ssimu bamalirivu nyo okutta Arinitwe kubanga tebaagala nakuteesa era bwogezaako okwogera nabo ebigambi ebingiko nga simu bagigyako.
Omwogezi wa poliisi mu Katonga Joseph Musana ategeezezza nti batandise okulinya abatemu bano akagere era ssaawa yonna bakukwatibwa kyokka n'alabula abantu okuyamba ku poliisi singa baba bafunye amawulire agakwata ku bazigu bano.


text:
Omuti gwa Taaba Nicotiana glauca – ekimera ky’okulubalaza ekirengekeka!
Omuti gwa Taaba (Nicotiana glauca)
Ebyetaago by’omuntu okufuna ekintu ekipya buli lukedde tebikoma. N’lwekyo n’ebirooto by’omulimi okulima ekintu ekipya nabyo tebikoma – ekintu omulimi omulala kyatalina. Akatale kebirime n’olwekyo kawa omulini ekintu ekipya buli mwaka –okukakanya enjala y’omulimi okufuna ekintu ekipya asobola okumatira. Akatale kobusuubuzi kajja kubunyisa omuti gwa taaba ku buli mulimi mangu ddala!
Omuti gwa Taaba (Nicotiana glauca)
Mu byaasa 10 eby’emabega okuvumbula mu nsi y’ebirime yasinga kubeera mu bimuli bya kaloosa (Solanaceae). Ebika ebisiinga okumanyika mwe muli , surfinia, ne million bells (Calibrachoa). Ekyama okusinga kiri mu kubanga bino kikula mangu, bimulisa mangu (bwebisimbiwa nga ensigo, bimala emyezi 3 okumulisa wabula bw’osimba omuti, bimulisizaawo) ate ekirala kebirina mbera ya njawulo okusobola okukula. Byagala nnyo embera ey’omusana naye ate nga ne bwegutabaawo gusobola okukula.
Wabula ebimera ebirimibwa olw’akaloosa tebyagalibwa nnyo. Okugeza lowwoza ku lumonde ne nnyaanya ebyalimibwa olw’obulingi bwazo kyoka! Wabula bwekyazzuuka nti bisobola okuliibwa, omuntu olwo natandika okubirimira ddala. Ebiseera bino biribwa mu nsi yonna.
Mu kiwandiko kino tukwanjulira omuti gwa taaba (Nicotiana glauca) omuti ogwava mu masengeta g’ America gw’osobola okusiimba ku lubalaza lwo. Guno muddo oba omuti ogukula amang. Gutandika okumulisa mu banga lya myezi 2 gyoka nga gumaze okusimbibwa era amatabi g’omuti gawanvuwa okuva ku centimita 50– 70 mu banga ya mwezi 1.
Nga erinya lyagwo ery’olulatini bweriri (glauca ekitegeza kivuvu, omuti gwonna gulina langi ya siliva kivuvu. N’olwekyo tegulina kukwatibwako kubanga gusobola okuffiirwa langi yagwo eya kivuvu olwo gegufuuka gwa kiragala ow’amazzi. Ebikoola bya kivuvu ayakayakana ate nga byekulungirivu nga eggi naye nga bisongolelevu ku nkomerero. Ku nkomerero y’amatabi eriyo obutabi obutonoto obulina obumuli nga 20 ku 40 obya kyenvu. Obumuli buno buli 3–3,5cm obuwanvu n’obugazi bwa 0.5cm. Ku ntandikwa y’okumulisa, bubeera bwa kyenvu ow’amazzi nga ku nkomerero bwa kiragala ow’amazzi. Bwebumala okumulisa olwo wabula ne buffuuka bwa kyenvu omukwafu. Ekirungi ku kibala kino kiri nti ekimuli kisigala kyetobese newankubade nga kimaze okumulisa. Bwokigerageranya ku bimuli ebirala, kino kosobola okusigala ku muti okumala ebanga eddene.
Okusimba ekika kino kwangu nnyo. Osobola okusimba omuti guno mu nju mu busera by’obutiti era n’ogufulumya wabweru obutiti bwebugwayo. Osobola okubibazisaamu nga okozesa ensigo, ezibala amangu. Ekirime kitandika okumulisa mu banga lya myezi 2 (n’olwekyo bw’oyagala olubalaza lwo lubeemu ebimuli okuva mu mwezi gw’okutaano, olina okubisiimba mu mwezi gw’okusaatu).
Bw’oba nga obeera mu bitundu ebitonyamu omuzira, omuzira bwegutandika olina okuteeka taaba ono mu kitundu omizira wegutakikoseze. Obutiti bwebugwawo, olina okusalira amatabi gagwo wakati era oguwe amazzi mangi. Omuti guno kyangu nnyo okufuka omuti gw’osobola okusimba mu nyumba yo wabula olina ku gusimba n’ansigo kino kisobozese emirandira gyagwo okukula obulungi. (kyangu nnyo okusiimba ensigo zagwo).
Ku kyendiisa, tekyetagisa bingi nnyo okusimba taaba ono kubanga okufuna ebimuli ebiwerako, olina kuguliisa n’ebigimusa ebyabulijjo ebikozesebwa mu kulabirira ebibala ebirimibwa ku mbalaza. Ojja kuteekamu ekirisa ki phosphorus kitono nnyo.
««« Ekiwandiiko ekyavudewo: Omuyembe gwa Kalimantan, Kasturi (Mangifera casturi) Ekiwandiiko ekidako: NOVODOR FC ow’okulalwanyisa ekiwuka ekirya Lumonde ki Kolorado »»»
Olw’okutaano 22.7.2011 15:19 | Fulumya mu kyapa | Ebimera ebizungu
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
EBYAFAAYO
Desiderius Erasmus
MU KISEERA kye, Desiderius Erasmus (a. 1469-1536) mu kusooka yali omu ku bayivu abantu be baali beenyumiririzaamu ennyo mu Bulaaya, naye oluvannyuma erinnya lye ne lisiigibwa enziro nga kigambibwa nti yali mutiitiizi era kyewaggula. Erasmus yagezaako okwanika enjigiriza n’ebikolwa ebibi ebyali mu ddiini y’Ekikatuliki. Leero, Erasmus atwalibwa okuba nga yakola kinene mu nkyukakyuka ez’amaanyi ezaaliwo mu by’eddiini mu Bulaaya mu kiseera kye. Lwaki?
BYE YASOMA NE BYE YALI AKKIRIRIZAAMU
Olw’okuba Erasmus yali amanyi bulungi Oluyonaani n’Olulattini, yasobola okugeraageranya enzivuunula za Bayibuli ez’Olulattini gamba nga Vulgate ey’Olulattini n’ebiwandiiko bya Bayibuli eby’edda eby’Ebyawandiikibwa eby’Oluyonaani oba Endagaano Empya. Erasmus yakiraba nti obubaka obuli mu Bayibuli bukulu nnyo, era yayagala Ebyawandiikibwa Ebitukuvu bivvuunulwe mu nnimi abantu aba bulijjo abaaliwo mu kiseera kye ze baali bategeera obulungi.
Okuva bwe kiri nti Erasmus yali akkiriza nti Omukristaayo owa nnamaddala alina okutambuliza obulamu bwe ku njigiriza za Kristo so si ku bulombolombo obw’amadiini, yali ayagala wabeewo enkyukakyuka ezikolebwa mu ddiini y’Ekikatuliki. Era n’abantu abalala baasaba wabeewo enkyukakyuka ezikolebwa mu ddiini y’Ekikatuliki. Kyokka ekyo tekyasanyusa bakulembeze b’eddiini y’Ekikatuliki, era olunwe baalusonga mu Erasmus.
Erasmus yafuba okwanika enjigiriza n’ebikolwa ebibi ebyali mu ddiini y’Ekikatuliki
Mu bye yawandiika, Erasmus yayanika ebikolwa ebibi eby’abakulembeze b’eddiini y’Ekikatuliki era yavumirira bappaapa olw’okwetwala nti ba waggulu ku balala n’olw’okuwagira entalo. Era yavumirira bannaddiini olw’okunyigiriza bantu nga bayitira mu bintu gamba ng’okwejjusa, okusinza abatukuvu, okusiiba, n’okulamaga. Era yawakanya enkola y’Ekkereziya ey’okusasuza abantu ssente basobole okusonyiyibwa ebibi n’okugaana abantu okuwasa oba okufumbirwa.
ENDAGAANO EMPYA MU LUYONAANI
Mu 1516, Erasmus yafulumya enkyusa ye eyasooka ey’Ebyawandiikibwa eby’Endagaano Empya, nga bino bye Byawandiikibwa eby’Oluyonaani ebyasooka okukubibwa mu kyapa. Mu Bayibuli eyo Erasmus yateekamu ebifaananyi awamu n’ennyiriri zonna ez’Endagaano Empya ng’azivvuunudde mu Lulattini, ng’ezimu ku zo zaawukana ku ngeri gye zaali zivvuunuddwamu mu Vulgate ey’Olulattini. Ekiseera bwe kyagenda kiyitawo, yeeyongera okukola enkyukakyuka mu nkyusa ye. N’ekyavaamu, waaliwo enjawulo nnene wakati w’enkyusa ye ne Vulgate ey’Olulattini.
Enjawulo emu yali mu 1 Yokaana 5:7. Okusobola okuwagira enjigiriza eteri mu Byawandiikibwa egamba nti Katonda ali mu busatu, waliwo ebigambo ebiyitibwa comma Johanneum ebyali byagattibwa mu Vulgate. Ebigambo ebyo byali bigamba nti: “Mu ggulu waliyo Kitaffe, Kigambo, ne Mwoyo Mutukuvu: era abo abasatu be bamu.” Naye Erasmus ebigambo ebyo teyabiteeka mu nzivuunula ze ebbiri ezaasooka ez’Endagaano Empya kubanga tebyali mu biwandiiko bya Bayibuli eby’Oluyonaani eby’edda bye yali amaze okwekebejja. Kyokka oluvannyuma lw’okupikirizibwa Ekkereziya, ebigambo ebyo yabiteeka mu nzivuunula ye ey’okusatu.
Enzivuunula za Erasmus zaayamba nnyo abavvuunuzi abalala okuvvuunula Bayibuli mu nnimi ezitali zimu ezoogerwa mu Bulaaya. Martin Luther yazikozesa okuvvuunula Endagaano Empya mu Lugirimaani, William Tyndale mu Lungereza, Antonio Brucioli mu Luyitale, ate Francisco de Enzinas n’azikozesa okugivvuunula mu Lusipeyini.
Erasmus yaliwo mu kiseera we waabeererawo enkyukakyuka ez’amaanyi mu ddiini y’Ekikatuliki, era abantu bangi abeekutula ku ddiini y’Ekikatuliki ne bafuuka Abapolotesitante bettanira nnyo enzivuunula ye. Abantu abamu baali bakitwala nti Erasmus yali yeekutula dda ku ddiini ey’Ekikatuliki, nga n’ekiseera abantu abasinga obungi we beekutulira ku ddiini eyo tekinnatuuka. Erasmus yeewala okwenyigira mu mpaka z’amadiini ezaaliwo mu kiseera kye. Tekyewuunyisa nti emyaka nga 100 emabega, munnabyafaayo ayitibwa David Schaff yawandiika nti Erasmus “yafa nga talina ddiini gy’alimu. Abakatuliki baali tebasobola kugamba nti Mukatuliki ate n’Abapolotesitante nabo baali tebasobola kugamba nti Mupolotesitante.”


text:
Abadde Minister omubeezi ow’ensonga z’abakozi gyebuvuddeko eyawummuzibwamu mukamaawe Herbert Kabafunzaki byandyongera okumwonoonekera oluvannyuma lw’Omusigansimbi omulala okuvaayo ng’amuvunaana okumusiba okumala essaawa ttaano nnambirira ng’amulanga okugaana okumuwa ekyojamumiro kya Doola za America 5000 wano ku kitebe kya poliisi y’amasekkati ga Kampala.
Ekitebe kya South Korea kiwandiikidde omuwandiisi w’enkalakkalira mu ministry y’ensonga z’amawanga amalala okunonyereza ku bigambibwa nti munnansi waabwe Woo Junghoon yasibwa Kabafunzaki n’alagira obutamuta okutuusa ng’amuwadde ekyojamumiro.
Kivvuunuddwa Charles Kizindo
Photo Credit: BusinessGuideAfrica


text:
Added 20th September 2018
ABANTU beeyiye mu maka ga Bobi Wine e Magere okumwaniriza.
Muwala wa Katikkiro Mayiga agattiddwa ne kabiite we mu kitiibwa
Abavubuka mwagale nnyo ensi yammwe nga Kirumira bwe yakola - Bobi Wine
PULEZIDENTI Museveni atongozza kaweefube ow’enjawulo agenderera okumalirawo ddala Siriimu omwaka 2030 we gunaatuukira....
Honoranta Nakato, 44, abaana yabazaalira mu ddwaliro lya Women’s Hospital ,International and Fertility Centre e...
PULEZIDENTI wa Russia, Vladimir Putin, akubagizza Uganda olw’okufiirwa abantu abasoba mu 46 abaabuutikiddwa ettaka...


text:
E Luuka mu Busoga, eno gyetusanze amaka agalabirirrwa abaana bokka nga baabuwe bano bafuuka ba mulekwa oluvannyuma lwa kitaabwe okufa Ebola ate nnyabwe nabaddukako olw’obuvunanyizibwa obwaali bumuyinze.
Kibumba Teven bano yabazudde mu ntambula ze zabaddeko mu district ey’e Luuka.
E Luuka mu Busoga, Waliwo Amaka Agalabirirrwa Abaana Bokka
E Luuka mu Busoga, eno gyetusanze amaka agalabirirrwa abaana bokka nga baabuwe bano bafuuka ba mulekwa oluvannyuma lwa kitaabwe okufa Ebola ate nnyabwe nabaddukako olw’obuvunanyizibwa obwaali bumuyinze.


text:
Ekitongole ekitegekera ekibuga kyafulumya olukalala lw’amayumba agasoba mu 500 agagenda okumenyebwa olw’obutaba ku pulaani era bannannyini go ne balumiriza nti waliwo abagagga mu Kampala nti be bali emabega w’olukwe luno .
Eggulo Loodi Meeya Erias Lukwago yatadde akulira ekitongole ekitegekera ekibuga Moses Atwine, ku nninga annyonnyole oba olukalala lutuufu n’akakasa nti lutuufu era bakansala ne bayisa ekiteeso obutageza kukwata ku nnyumba ya muntu yenna.
Baagambye nti balina okusooka okuddayo okwetegereza balabe oba nga ddala ennyumba zino zisaanye okumenyebwa ye bwe babeera baakuzimenya balina kuyita mu mitendera ki okusobola okulaba nga bannanyini zo ate tebanyigiriziddwa n’okuweebwayo ekiseera ekimala okutegulawo ebintu byabwe ate n’abalina obusobozi bazikyusa zituukane n’omutindo gw’ekibuga.
Mu lukiiko luno olwatudde ku City Hall eggulo, Lukwago yagobezza bakansala lipooti erimu bye baasalawo mu lukiiko lw’okutabagana ye lwe yagaana okwetabamu n’alusindikamu looya we Nathan Mpenja kyokka ne bamugoba.
Mu bimu ku byamutabudde, yategeezezza nti lipooti gye baabadde bamwanjulira teraga ani akulira ekitongole kya KCCA kubanga enfunda nnyingi Jennifer Musisi yeeyanjula nga y’akikulira ye Lukwago ky’awakanya.
Lipooti eno yatabudde Lukwago n’ayagala okwongerayo olukiiko nga yeemulugunya nti byonna ebyasalibwawo biyamba ludda lwa minisita ne dayirekita Jennifer Musisi Ssemakula.
Lukwago yanokoddeyo akatundu akalaga nti, minisita wa Kampala ne bakansala be bamulinako obuyinza kyokka nga mu bye baasalawo tewali we bamwogererako nti y’akulira ekitongole kya KCCA era Jennifer Musisi ali wansi we.
Kansala Kenedy Okello eyayanjudde lipooti ne banne okuli Bruhan Byaruhanga (Kyambogo), Fatumah Nsereko (Kampala Central), Doreen Sabuka n’abalala baagezezzaako okuwaliriza bayise lipooti kyokka Lukwago n’agibagobesa baddemu bagitereeze.
EKIFO KYA BASALIRWABAKIRONDEDDEMU OMULALA
Lukwago yatadde ku ninga akulira okutegekera ekibuga Moses Atwine eyabaddewo ku lwa Jennifer Musisi amuwe lipooti ku ssente ezaakozesebwa ku kakiiko k’omulamuzi Catherine Bamugemereirwe akaamunoonyerezaako, lipooti ku butale aka USAFI ne Wandegeya ku ngeri gye buddukanyizibwamu kyokka ne bamugamba nti zikyakolebwa.
Lukwago yabasabye lipooti ekwata ku ssente ezibadde ziva mu kivvulu kya kanivo (Kampala Carnival) ekyayimiriziddwa kyokka ne bamugamba nti nayo
yabadde tennaba kuggwa era n’alagira nti zonna bateekwa okuzimuwa mu bbanga lya mwezi gumu.
Oluvannyuma Lukwago yayanjulidde bakansala ekifo ky’okugereka obusuulu bw’ebizimbe ekibaddemu omubaka wa Munisipaali y’e Bugiri, Asuman Basaalirwa n’ategeeza nti kikalu era yakirondeddemu munna FDC Dan Wandera Ogalo era awatali kwesalamu ne bamusemba akitwale.
Bakansala nabo baakyusizza obukiiko ne balonda obupya era kansala Ismail Ddamba yasigadde ku by’enjigiriza, Bruhan Byaruhanga wa by’amateeka, Abubaker Kawalya, kutegekera kibuga, ate Kenedy Okello kikula ky’abantu ne Alice Omony byabulamu.


text:
Kaliti Buyinza 29 omuvuzi wa bodaboda e Bwaise ne Mariam Nansubuga 27 omutuuze w’e Kaleerwe be bawonye okugajambulwa abatuuze b’e Kawempe ku ttaano oluvannyuma lw’okubateebereza okwagala okuwamba omwana Shifrah Nansubuga gwe baalimbye okutwala e Matugga afune omukisa.
Nansubuga eyasimattuse ng’ono abeera ne nnyina Hajarah Zawedde e Jinja Kalooli, yategeezezza nti mukulu we yabadde amutumye mu katale ku ttaano amugulire capati ng’eno abawamba gye baamusanze ne bamugamba addeyo awaka aleete essimu z’abazadde be oba owooluganda lwe, bamutwale e Matugga gye bagenda okumuweera omukisa.
Yagambye nti baasoose kumutwala mu nkuubo z’ekizimbe ekimu mu Kawempe gye baabadde baagala okumukubira kalifoomu eyabadde mu kacupa.
Yakoze olukujjukujju nabasaba addeyo awaka aleete amasimu nga bwe baabadde bamugambye.
Nansubuga (omwana) ng’ono muyizi asoma S3 ku Royal College e Kawempe, yazzeeyo awaka , n’atemya ku bakulu be Rehema Nambajjwe ne Arafat abaamuwerekeddeko ng’atwala amasimu. Baasanze Nansubuga ne Buyinza bali ku pikipiki bamulinze beeyongereyo.
Wano we baabakwatidde ne bababuuza gye baabadde batwala muto waabwe.
Baatandise okukuba enduulu eyasombodde abantu okwabadde ne poliisi y’e Kawempe. Nga bali ku poliisi, Nansubuga (omuwambi) yeefudde azirise.
Buyinza yakkirizza okuba n’ekigendererwa eky’okuwamba omwana, n’agamba nti Nansubuga ye yabadde amanyi ekifo ekituufu gye baabadde batwala omuwala.
Ronald Wotwali DPC w’e Kawempe,yakubirizza abazadde n’abantu bonna okwekuuma obulungi eri emize egya kiwamba n’ekittabakazi mu ggwanga.
Yagambye nti abakwate bagguddwaako omusango ku fayiro nnamba SD:REF: 36/05/06/2018.


text:
Olwaleero nga 18th, January, 2018, abantu ba Ssabasajja okuva mu Ggombolola Ssabagabo Kibibi-Butambala baleese Amakula embuga. Amakula gano bagakwasiza Katikkiro w'ebyalo bya Kabaka Owek. David Lubega Mutunzi.
Nga ayogerako nabo, Owek. Mutunzi akatirizza amakulu agali mu kuleeta Amakula embuga. Agambye, Amakula galeetebwa abantu ba Kabaka okulaba nga embiri zza Kabaka temugwaamu mmere. Ekirala, Amakula lwe lutindo olugata Kabaka ku bantu be butereevu.
Tukuletedde ebifananyi ebiraga nga omukolo nga bwegubadde.
Emmotoka nga ekubyeeko Amakula agaaletedwa okuva mu Ggombolola Ssabagabo Kibibi-Butamabala
Abantu ba Kabaka okuva e Ssabagabo Kibibi-Butambala nga balaga Owek.David Lubega Mutunzi Amakula gebaaleese
Abantu okuva mu Ssabagabo Kibibi-Butambala nga bakwaasa Katikkiro w'ebyalo bya Kabaka Owek.David Lubega Mutunzi Amakula gebaleese.


text:
BANTU abakozesa oluguudo oluva e Masaka okudda e Gomba amagezi gazzeemu okubeesiba olw’omugga Katonga ogwajjudde ne gubooga era kati emmotoka tezikyasomoka. Embeera eno egootaanyizza ebyentambula ng’esinze okukosa abasuubuzi abagenda okuva e Gomba ne disitulikiti eziriraanyeewo nga babitwala e Masaka n’okweyongerayo n’abava e Masaka okutunda e Gomba n’emiriraano ebintu.
Mu April ne May wa 2016, omugga guno we gwawulira disitulikiti y’e Kalungu ku Gomba gwajjula amazzi ne gasalako ekkubo okumala emyezi etaano nga tewali mmotoka esomoka. Bassentebe owa Kiryamenvu - Kiryannongo e Kifampa mu Kabulassoke - Gomba, Fenekansi Beebwa Sserwadda n’ow’e Lwabenge mu Kalungu, David Sseggawa bategeezezza nti omugga gubakutuddeko.
“Wadde abavubuka bakyagezaako okusomosa ku bantu ku bigere ne pikipiki, tulina okutya kubanga amazzi geeyongera bungi era obudde bwonna balemererwa”, Sserwadda bwe yategeezezza. Sseggawa agasseeko nti n’olutindo wakati amazzi gatandise okulutwala ng’obudde bwonna lusobola okubumbulukuka era ekitundu ekinene kiyinza okutwalibwa.
Omusango bagutadde ku kitongole ky’ebyenguudo ekya UNRA ne gwe kyakwasa ttenda y’okululabirira olutindo luno okululabirira okumala emyaka esatu Ying. Benon Mugarura. Baagambye nti, olutindo lwetaaga kusitula ne bassaamu ebigoma ebineneko oba okuzimbibwamu olutindo oluli ku luguudo lwa Kampala - Masaka nga kijja kuyamba amazzi obutaluziba buli sizoni ya nkuba.
Omugga Katonga gukuluggusa amazzi okuviira ddala mu Bunyoro ne gukuhhaanyizzaako eg’emigga emirala okuli Nabajjuzi ogusibuka e Masaka olwo ne gutwala amazzi gano mu nnyanja Nalubaale mu bitundu by’e Buganga n’amalala ne gayitira mu lusenyi lwa Lwera ne gatuuka ku nnyanja.
Bassentebe Sseggawa ne Sserwadda basabye Pulezidenti Museveni nga mutuuze munnaabwe e Kisozi mu Gomba abalowoozeeko. Abatuuze nabo basabye ababaka ba Palamenti aba Gomba ne Kalungu nabo batuuse obuzibu bwabwe mu Palamenti kubanga embeera ebayitiriddeko.
Mu kiseera kino, abavubuka abagumye okusomosa abantu babaggyako wakati wa 2,000/- ne 3,000/- ate abaana 1,000/- ng’obugaali n’e pikipiki nabyo babiggyako ssente zaabwe. Mmotoka ezikwamye kasiringi y’ezisika.


text:
Omumyuka wa RDC ow’e Mbarara agudde ku kyokya, ono akwatiddwa ne bamuggalira nga bamulanze bulyazamaanyi.
OMubaka wa gavumenti ono ayitibwa Moses Nuwagaba bamulumiriza obutasasulira nnyumba gy’apangisa, era ba wannyondo ba kkooti bamukedde nga mmisa n’emmotoka ye ey’omulimu n’eboyebwa. Musajjamukulu ono kitegeerekese nti sente ezimubanjibwa zisoba obukadde 3.
RDC Agobeddwa mu Nnyumba Gyapangisa
Omumyuka wa RDC ow’e Mbarara agudde ku kyokya, ono akwatiddwa ne bamuggalira nga bamulanze bulyazamaanyi.


text:
Amajaani ga China - werimile amajaani go!
Amajaani ga China
Nga enkomerero y’obutiti tenatuuka, buli mulimi alowooze ku ky’anasiimba sizoni ejja. Tofunamu buzibu kulima nnyaanya, paprika, ne cucumber? Olina ekirala ky’oyagala? Ekintu ekizungu ennyo? Kiki ky’olowooza ku kusimba amajaani agago omwaka guno?!
Amajaani ga China
Omuti gw’ajaani gulina ebika 50 eby’omuddo ogwakiragala ogumera mu nsi ez’enkuba n’ezitali nnyo z’ankuba wamu n’emiti emitono nga mu zo ogusinga okumanyika gwe gw’amajaani ga China (Camellia sinensis). Omuti guno ogw’ebyafaayo gwava mu maserengeta n’obukiika kkono bw’amaserengeta ga China wamu n’ensi ezetoloddewo nga; Buyindi, Bama, Viyetinamu, ne Laos emiti gino gyegize nga gisimbibwa okumala emyaka n’ebisiibo.Newankubade nga ekimera kino kisimbibwa mu mawanga mangi agafuna enkuba, ensi ezisinga okukirima ze China, Buyindi, Slilanka wamu ne Japani.
Ensigo z’amajaani
Okulima amajaani agago si kizibu wade. Ekisinga obukulu kwekugula enamu, kubanga ensigo z’amajaani ziffa mangu. Ensigo netolovu. Nga tonazisimba sooka ozzinnyike okumala ennaku 2 oba 3. Oluvanyuma, zisimbe mu mu ttaka eririna amazi nga gasobola okukulukuta ete nga lissa. Ku bugumu lya 20–25 º C, ensigo zimerera mu banga lya wikisi 2 oba 4. Bw’ezisimbibwa mu kiffo awali omusana, emiti emito gimera mangu era nga ekimera eky’emyezi 6 kiba kituuse okusalila. Bw’ogoberala ensalira ennungi, osobola okwekolera engule era n’okufuna ebimera mw’onojja nga amajaani go!
Mu bitundu by’enkuba (tropical) amajaani gasobola okulimibwa mu nnimiro, naye nga galina okulekebwa mu nju oba mu nyumba z’ebirime mu bitundu omuli kalenge. Ebiseera ebitanyogoga ate nga sibyabbugumu nnyo byebirungi okulimiramu amajaani gano –eno y’embera mwebiwangalira munsi gye biva.
Bw’oba tobeera mu bitundu bya tropical, amajaani golima munnimiro yo oba olubalaza lwo wadde nga tegatukana na mutindo gw’ago agalimibwa mu bitundu by’enkuba, ojja kusasulwa n’ebimuli ebirungi ebigazi ebyeru.
Bw’oba obeera mu bitundu omuli kalenge, mubiseera eby’omuzira, olina okuteeka ekimera ky’amajaani kwe kyesigama. Kubanga omuti gw’ajaani ebisera byonna gulina kuba gwa kiragala n’olwekyo tegusobola kufuna musana gumala mubiseera bya muzira nekiguletera okukala n’okufiirwa ebikoola. Wabula omusana bwebulabika osobola okuddamu mangu okunoga amajaani go!
««« Ekiwandiiko ekyavudewo: Ngeri ki ey’okulwanyisaamu Kawukumi? Ekiwandiiko ekidako: Welwitschia mirabilis – okulima zi fossil ennamu!»»»
Olw’okuna 26.5.2011 18:40 | Fulumya mu kyapa | Ebimera ebizungu
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
LOODI Meeya Erias Lukwago alayidde nti tagenda kukkiriza ntegeka za Pulezidenti Museveni okusimbawo mutabani we Maj. Gen. Muhoozi ku ntebe ya Pulezidenti amuddire.
“Pulezidenti Museveni atukankabudde emyaka 30 ate aleete ne mutabani we naye atukankabule emyaka 30 giwere 60 mu famire emu! Ekyo kikafuuwe. Mbalayirira nti oyo tugenda kuttunka kubanga tuli mu myaka gye gimu ate mmanyi tansobola,” Lukwago bwe yagambye.
Yabadde ku kabaga ka Allan Ssewanyana (Makindye West) ke yakoledde abalonzi be okubasiima okumuyiira obululu.
Yakakoledde mu kibangirizi ekiri ku kkooti e Makindye ku Lwokusatu.
Ebigambo ku Maj. Gen. Muhoozi byasaanudde abawagizi ku kabaga ne bamukubira emizira nga bwe bawoggana nti, “omuloodi todda mabega...” Yabadde ne Ssaabawandiisi wa DP, Mathias Nsubuga, Hussein Kyanjo, omubaka Kato Lubwama ne bameeya ba munisipaali okuli eya Kawempe Emmanuel Sserunjogi, Ronald Balimwezo ow’e Nakawa ne Nganda Mulyannyama ow’e Makindye.
Yagambye nti engeri Muhoozi gy’akuzibwamu eraga nti pulezidenti Museveni gw’ayagala amuddire mu bigere.
Yalabudde omubaka Allan Ssewanyana nti ekifo ky’awangudde kikulu naye kirimu okusoomoozebwa kunene.
“Gy’ogenze mu palamenti wali wo bingi aba NRM bye bagenda okukulimba ove ku mulamwa nga baagala otuukirize entegeka zaabwe. Ggwe oyise mu mikono gyange era mmanya nti abalonzi bakuwadde obululu nga bakwagala. Togeza okulimbibwa n’ova ku bantu kye bakulondedde,” Lukwago bwe yagambye.
Yategeezezza nti okwetaba ku kabaga ka Ssewanyana, Katonda ye yakimukoledde kubanga abadde yaggalirwa waka naye yabadde n’omusango mu kkooti e Makindye.
Omusango olwawedde yatudde ku mukolo teyavuddewo wadde baabadde bamugaanye.
Omubaka Allan Ssewanyana yagambye nti tasobola kuva ku bigambo bya Lukwago wadde abalonzi be.”Mwenna mulindirire olunaku palamenti lw’eneetuula n’eyagala okuyisa ekiteeso ekigya ekkomo ku myaka gya pulezidenti,” bwe yagambye.
Abantu kye boogera
l Munnamateeka Yusuf Nsibambi owa FDC yagambye nti Muhoozi okumuleeta avuganye ku bwapulezidenti tekirina mutawaana kubanga naye Munnayuganda kyokka kino kirina okugoberera emitendera emituufu.
l Wabula Haji Abdul Nadduli yawabudde Lukwago nti okuvuganya kwe mu byobufuzi aleme kukwesigamya ku Museveni. “Bw’aba ayagala okuvuganya akole bibye tawalampa balala.”
l Moses Kasibante yagambye nti pulezidenti Museveni tateekeddwa kukozesa nsimbi za ggwanga kuteekateeka muntu wa famire ye.


text:
NG’EBUULA ennaku biri okutuuka ku konsati ya Gravity Omutujju etuumiddwa “Embuzi Zakutudde Concert’ okubawo, Gravity akunze abawagizi be n’abantu abalala okujja mu bungi ajjagulize wamu nabbo emyaka omunana gy’amaze mu nsike y’okuyimba.
Konsanti eno egenda okubeera ku kisaawe kya Cricket Oval e Lugogo ku Lwomukaaga luno (September 22) ewagiddwa kkampuni ezenjawulo okuli Vision Group efulumya ne Bukedde.
Gravity agambye nti ku mulundi guno waakubeera ku siteegi y’emu ne bannakatemba ba Ebonies muzannyo gwabwe gwe batuumye Embuzi zaakutudde.
Nga bulijjo agenda kuwa abawagizi be eky’enjawulo omuli n’ennyimba empya z’aleese ne z’abadde nazo era awerekeddwako abayimbi bangi ng’okuyingira osasula 10,000/- ne 20,000/- ate abagala emmenza ya kakadde kamu.


text:
Abaserikale ba poliisi 16 be baakwatibwa n’eyali mukama waabwe, Gen. Kale Kayihura okuweza omuwendo ogwa 17.
Bonna baakola sitetimenti okusinziira ku bujulizi obwali buweereddwa okusinga abajulizi babiri Kiiza Rwogamutyarize ne Frank Difas Nyindo.
Mu October 2017, ISO ne CMI baddamu okukwata abagambibwa okwenyigira mu kutemula Kaweesi.
Mu baakwatibwa, abasinga baserikale ba poliisi. Wadde baabakwata ku misango mirala, kyokka n’okutta Kaweesi bakubateekako.
Abaakwatibwa kuliko; SSP Nixon Agasirwe Karuhanga, Faisal Katende, Abel Tumukunde ate abalala baakwatibwa mwaka guno okuli ACP Herbert Muhangi, SSP Richard Ndaboine, Col. Nduhura Atwooki, SPC Abel Kitagenda, Moses Kasiba, Martin Kimbowa, Judas Tadeo Opendi, IP Peter Ayebare, Lt. Col. Peter Musherure, ASP Patrick Muramira, Wilson Atekateka ne Gen. Kale Kayihura.
Abalala abaggyibwako sitetimenti kuliko SSP Emilian Kayima, CP Frank Mwesigwa ne ASP Joseph Bakaleke.
GEN. KALE KAYIHURA, 64:
Lipoota eraga nti, Kayihura mu kumubuuza ebibuuzo mu maaso ga kkamera ne sitetimenti gye yakola yeegaana ebyokwenyigira mu lukwe n’okutta Kaweesi.
Akakiiko akalondemu aka National Security Council (NSC) baamuteerako akatambi akagambibwa nti mwe yabuuliza Muhangi oba Kaweesi yali attiddwa ne Muhangi n’amuddamu nti ‘ye kiwedde’, Kayihura n’addamu nti ‘weebale nnyo’ Lipoota eraga nti, Kayihura yategeeza akakiiko nti, akatambi kapangirire n’agamba nti ye teyeetabangako mu mboozi eri mu katambi. Agamba nti, amaloboozi magattirire.
Kayihura kigambibwa nti yakkiriza nti ekitundu ku ddoboozi lirabika nga lirye nti kyokka baali bagattiridde gattirire. Kayihura yategeeza akakiiko nti, okuttibwa kwa Kaweesi yakutegeera kuva ku Baroza n’akubira Muhangi.
Yagambye nti, n’eby’eyali omuyambi we Jonathan Baroza okuyoola omusaayi we battira Kaweesi yabitegeera Baroza amaze okumutegeeza nti baali baagala kugutwalira Sheikh omu e Mombasa abayambeko okunoonya abatemu.
Kayihura yamulagira eby’okutwala omusaayi babiveeko bagobe layini ya ssaayansi.
ACP HERBERT MUHANGI, 47:
Muhangi 47, yategeezezza nti nga March 17, 2017 ku makya ng’ali mu maka ge e Kasokoso, yafuna essimu okuva ewa Gen. Kayihura eyali mukama we ebiseera ebyo ng’amutegeeza ku kutemulwa kwa Kaweesi.
Yamulagira okukuhhaanya basajja be batandikirewo okuyigga abatemu.
Muhangi agamba mu lipoota nti, yakwatirawo ekkubo okugenda e Kulambiro we baali battidde Kaweesi gye yasanga Kayihura ng’ali n’abamu ku bajulizi abaali balabye abatemu.
Agattako nti ye, Baroza n’abajulizi babiri n’abaserikale b’ekitongole kya poliisi ekikola ku kukuhhaanya n’okwekenneenya ebizibiti baayambala ebyambalo ebyeru eby’abakuhhaanya obujulizi awaba wazziddwa omusango (SOCO).
Agamba nti kino baakigenderera okubuzaabuza abantu ba bulijjo butamanya bajulizi be baalina.
Lipoota eraga nti, Muhangi yeegaana eby’okwetaba mu lukiiko olwateekateeka okufa kwa Kaweesi ku Kati Kati ku Lugogo ByPass n’abaserikale abalala bwe baakwatibwa n’agamba nti tamanyi na musajja Kiiza Rwogamutyarize.
Agamba nti olukiiko lwe yalimu ku Kati Kati, lwali lw’abaasomerako ku Rukoni Secondary School mpozzi n’enkiiko z’embaga ya CP Frank Mwesigwa.
Lipoota eraga nti takwata nga wadde ku ssimu ya seetirayiti era yeegaanye n’ebyokupangisa pikipiki mu Ndeeba okuzikozesa mu kikwekweto kyonna.
Muhangi era yagambye nti tamanyi wooteeri yonna gye bayita Shellon e Kasubi n’agamba nti tamanyi Rwogamutyarize ne Frank Difas Nyindo.
Ku by’eddoboozi Muhangi yeegaanye n’agamba nti si lirye nti kyokka awuliramu eddoboozi ly’eyali mukama we Kayihura.
SSP NIXON AGASIRWE 47:
Ye yali omuduumizi w’ekitongole kya Special Operations Unit (SOU).
Yagambye nti yatandika okukolagana ne poliisi mu biseera bya Operation Wembley wakati wa 2001 ne 2006.
Mu 2007 yayingira mu poliisi nga SPC oluvannyuma n’akuzibwa ku ddaala lya AIP, emyaka bwe gyayitawo yakuzibwa n’atuuka ku ddaala lya SSP mu 2016 kwali kati.
Agamba nti okufa kwa Kaweesi yakutegeera nga March 17, 2017 ku makya okuva ku ACP Omara gwe yali naye mu kutendekebwa e Bwebajja ku Senior Command and Staff College.
Agamba nti ye ne Ndaboine gwe yali asula naye, baasaba olukusa okuva ew’omutendesi waabwe SSP Barbra Alungat okugenda e Kulambiro gye baasanga boofiisa abalala.
Agasirwe agamba nti nga March 19, 2017 yafuna amawulire okuva ewa musajja we Abdul Ssemujju amanyiddwa nga Minana (yakwatibwa ku misango emirala gy’avunaanibwa ne Agasirwe) ng’amugamba nti amanyi abatemu.
Yamugamba nti amawulire ku batemu alina kugawa Pulezidenti yekka.
Kayihura, Agasirwe ne Minana baasisinkana Pulezidenti mu maka ge e Nakasero, Minana n’ategeeza Pulezidenti nti, Lt. Godfrey Galabuzi Musisi ye yali apanze olukwe lwonna.
Agasirwe mu lipooti yegaana enkolagana yonna ne Rwogamutyarize n’eby’enkiiko zonna Rwogamutyarize z’alumiriza nti yazeetabamu nga bategeka okufa kwa Kaweesi n’agamba nti talina na maka Kololo nga Rwogamutyarize bwalumiriza.
Yagambye nti, ofiisi za SOU zaali Kololo mu November wa 2016 ekitongole ne kiggyibwawo ekizimbe mwe baali bakolera ne kiddizibwa nnannyini kyo n’agamba nti takozesangako ssimu ya seetirayiti wadde alina emu gye yali azuddeko mu bikwekweto by’azze akola.
MARTIN KIMBOWA, 25;
Yagambye nti, Kaweesi lwe yattibwa yalina omulimu ogwali gumuweereddwa ng’agukolako n’omusajja omulala gw’amanyiiko erya Jjajja, mutabani w’omugenzi Kato Zigoti.
Kimbowa agamba nti, nga March 16, 2017, yagenda ne Jajja e Nalufenya bwe baavaayo ne batambula mu bitundu ebiwerako bombi olwamala n’addayo ewuwe e Nabweru gye yali asula ku ssaawa nga 11:00 ez’olweggulo.
Agamba nti bwe yali ewuwe, Jajja yamukubira essimu n’amutegeeza nti waliwo ssente obukadde 20 ze baali babbye ku ddipo e Mubende era yali amwetaaga amuyambeko.
Ku ssaawa 6:00 ez’oku makya nga March 17, 2017 yasimbula ewuwe okugenda e Mubende ne Jajja n batuukayo ku ssaawa 5:00 ez’emisana.
Agamba nti, amawulire g’okuttibwa kwa Kaweesi yagafuna ali mu kkubo agenda Mubende.
Mu budde obwo yali afuna amasimu okuva ewa Sobi ng’amusaba okuva mu poliisi amwegatteko mu ISO bwe kimulema wa kubonaabona ng’abaserikale abalala abaali bakwatiddwa.
Agamba nti, yakwatibwa ISO nga June 4, 2018 ne bamuggalira e Kyengera nti kyokka nga bakyamuggalidde, Rwogamutyarize ne Sobi baamutuukirira ne bamutegeeza nti yeenyigira mu nteekateeka n’okutambulira ku Kaweesi okutuusa lwe baamutta.
Lipoota eraga nti, Sobi yagamba Kimbowa okulumiriza Muhangi ne Kayihura nti be batta Kaweesi bwagaana ekinaamutuukako ajja ku kiraba.
Mbu Sobi yamugamba nti, waliwo ssente obuwumbi 4 Pulezidenti ze yali ataddewo okuzuula abatta Kaweesi. Kimbowa eby’okwenyigira mu kutta Kaweesi abyegaana.
LT. COL. PETER MUSHERURE 43:
Mujaasi wa UPDF akolera mu kitongole ekivunaanyizibwa ku mbeera y’abajaasi mu UPDF.
Yatandika okukola ne poliisi mu 2005 nga Kayihura afuuse omuduumizi waayo. Ye yali avunaanyizibwa ku byokwerinda bya Kayihura.
Agamba nti okumanya Kaweesi yali afuuliddwa omuyambi wa Kayihura.
Agamba nti okufa kwa Kaweesi okukutegeera zaali ssaawa nga 4:00 ez’oku makya. Yali mu maka ge mu Naalya Estates.
Omusajja omu gwe yategeezezza abaakakiiko nti ye Albert, agamba yeyamukubira essimu.
Agamba nti yatandikirawo okukubira abantu be amasimu Musa ne Muko Hassan okulaba oba basobola okubaako we batandikira okuyigga abatemu ne bamutegeeza nti olukwe lw’okutemula Kaweesi baalulukira mu maka ga Sheikh Kalule e Kiwaatule era Agasirwe yalulimu.
Musherure agamba nti Musa ne Muko Hassan baamugamba nti ebisingawo basobola kubigamba Kayihura era n’abakwataganya ne Kayihura nga bayita mu Ambrose Murunga era ye (Musherure) teyamanya bisingawo.
Yeegaanye eby’okutta Kaweesi n’agamba nti ku lumbe teyalinnyayo ne mu kuziika teyaliiyo.
ABEL KITAGENDA;
Wa myaka 35, agamba nti nga March 17, 2017 yafuna essimu okuva ewa AIP Ahimbisibwe nga bamulagira akwatagane naye (Ahimbisibwe) bagende e Kulambiro gye baali battidde Kaweesi wabula teyasobola kulaba Ahimbisibwe era ye talina mulimu gwe yakola we battira Kaweesi.
Agamba nti oluvannyuma yeenyigira mu bikwekweto e Bugiri, Tororo ne Malaba gye baakwatira abamu ku bateeberezebwa okwenyigira mu butemu.
Agamba nti ku biragiro bya Agasirwe yakwata Lt. Galabuzi Musisi.
Yagambye nti, bwe yawulira oluvuuvuumo nti baagala kumukwata olw’okutikka bannansi ba Rwanda ku mpaka ne babazza e Rwanda, n’okufa kwa Kaweesi, yadduka n’agenda e Dubai bwe yakomawo ISO n’emukwata.
Agamba nti mu kaduukulu Rwogamutyarize baamumutwalira mu maaso ge n’amulumiriza nti ye n’abalala beekobaana okutta Kaweesi.
Kitagenda yeegaana okubeerako mu lukiiko lwonna olw’okutta Kaweesi.
Yagambye nti, Rwogamutyarize emabegako yali yabawa amawulire nti waliwo ennyumba e Namugongo gye bakuhhaanyizaamu emmundu n’emmotoka ezizitambuza n’azibalaga nti kyokka bagenda okutuuka ku nnyumba nga waliyo baserikale abakuumi ab’ekitongole kya SWAT bwe baabakwata ne babagamba nti, Rwomugatyarize yeyali abakuhhaanyizza okubaako obubbi bwe bakola e Namugongo.
COL. NDAHURA ATWOOKI 58,
Yagambye nti wiiki nga Kaweesi tannattibwa, yafuna amawulire ku bayeekera ba ADF abaali batandise okwezimba okuliraana ekitebe kya poliisi e Naggulu ne Namugongo.
Yasaba olukusa okuva ewa Kayihura abakwate wabula bwe yayitiramu amyuka omuduumizi wa CMI, Brig. Isoke n’amugamba nti okubakwata kijja kutaataaganya enteekateeka z’okufufuggaza ADF yonna okugisaanyaawo.
Agamba nti, yaddiza Kayihura amawulire n’ayongera amaanyi mu bukessi ku bayeekera nga bwe bagawa aba CMI okukola enteekateeka namutayiika ey’okuzingako ekibondo kyonna.
Ku Lwokusatu nga March 15, 2017 nga bali mu Policy and Advisory Committee (PAC) ku kitebe kya poliisi e Naggulu nga badayirekita b’ebitongole bya poliisi bonna mwebali, yabalabula ku bayeekera n’abasaba banyweze ebyokwerinda byabwe.
Agamba nti kw’olwo, lwe yasimbula okugenda e Masindi okuziika muganda we, Edward Kisembo.
Ku makya ga March 17, 2017 ku mawulire kwe yamanyira okutemulwa kwa Kaweesi era n’asimbulirawo okudda mu Kampala.
Yegaana eby’enkiiko ezapanga okutta Kaweesi n’okwenyigira mu lukwe ne ssente ezigambibwa nti yaziwa Christine Mbabazi eyali muninkini wa Kaweesi.
EMILIAN KAYIMA 44
Agamba nti, nga March 17, 2017, ku ssaawa nga 3:45 ez’oku makya yalaba obubaka ku mukutu ogugatta bannamawulire abasaka ebikwata ku misango ku WhatsApp nga bulaga nti Kaweesi yali atemuddwa.
Agamba nti, yakubira Erau ne Kaweesi ng’essimu zaabwe teziriiko kwe kukubira Mwesigwa n’amukakasa nti yali attiddwa. Agamba nti yasimbulirawo okugenda e Kulambiro okukwanaganya abamawulire.
Yagambye nti tamanyi muntu yenna gwe bayita Frank Difas Nyindo k’ebeere Shellon Hotel e Kasubi.
JOSEPH BAKALEKE:
Yagambye nti okufa kwa Kaweesi yakumanya ku ssaawa 3:00 ez’oku makya ng’ali mu ofiisi ye okuva ku bantu abaali bamukubira amasimu nga bamubuuza.
Yakuba ku ssimu z’abagenzi nga tewali akwata. Yeegaanye Rwomugatyarize n’enkiiko zonna olwa Indigo Club ne Kati Kati.
PATRICK MURAMIRA:
Agamba nti, Kaweesi yali mukwano gwe era yeyali ssentebe w’enkiiko z’embaga ye mu August wa 2015.
Okufa kwe yakumanya okuva ewa Bosco, Crime Preventer n’akubira Agasirwe n’agenda e Kulambiro.
Agamba nti yakwatibwa August 9, 2018 nga Lt. Galabuzi Musisi amulumiriza okwenyigira mu kutta Kaweesi.


text:
Bya Kizindo Lule
Olwa leero lwa Nagawonye olw’okutaano,ennaku z’omwezi ziri 7th omwezi guno ogwa Kasambula Ogw’omusanvu.
Leero njagadde tutangaale ku mannya g’ebitiibwa byozze osomako mu kawaayiro kaffe kano okuli;Ssaabagabo ,Ssaabaddu,Ssaabawaali ne Musaale.
Ebitiibwa oba amannya gano byaweebwanga bakulu abamu ku b’amasaza ga Buganda okugeza;
Kaggo afuga Bulemeezi ewaffe mu Balyannaka ye Ssaabaddu wa Buganda nga Ssaabaddu kitegeeza y’afuga abaddu bonna oba abasajja ba Kabaka.
Mukwenda afuga essaza lye Ssingo ye Ssaabagabo w’Obuganda akuuma engabo ya Kabaka Kamanyi.
Ssekiboobo afuga essaza lye Kyaggwe ye mukulu w’abaddu bonna abawuulu edda abaayitibwanga Abawaali era ye Ssaabawaali.
Kayima afuga essaza lya Mawokota ye Musaale eyakulemberangamu olunyiri lw’abalwanyi ba Kabaka nga bagenda okutabaala bwatyo n’asigaza obwa Musaale.
Bya Kizindo Lule
Olwa leero lwa Kiwanuka Olw’okuna,ennaku z’omwezi ziri 22nd omwezi guno ogwa Ssebaaseka Ogw’omukaaga.
Tuzze twogera ennono z’amannya g’ebitundu eby’enjawulo wano mu ggwanga naye tubadde tetwogeranga ku nnono y’erinnya Mengo Embuga y’Obwakabaka bwa Buganda.
Mengo lwerusozi okutudde Olubiri lwa Ssaabasajja Kabaka wa Buganda ng’olusozi luno lutudde ku migemo gy’enjazi ez’amanyi era ng’enjazi zino abantu baazitambuliranga engendo okujja okuseererako emmere yaabwe.
Ejjinja omuntu kwasirira liyitibwa Lubengo,ku lusozi luno kwaliko amayinja gano mangi abantu ge beeyambisanga okusa emmere yaabwe ey’empeke n’endala bwebatyo nebalwogerangako nti tugenda eri ku lusozi lw’Emmengo.
Ejjinja lino erimu liyitibwa Olubengo ate ennyingi ne ziyitibwa e Mmengo,olusozi luno okubeerako enjazi zino ennyingi kwe kwaluviira okuyitibwa Mengo.
Abasenze abaava mu bizinga bye Ssese bamale basenge mu bitundu bye Mmengo be baatandiikiriza okuseerera emmere yaabwe ku mayinja gano.
Mmengo yazimbwako Olubiri olwasookera ddala mu mwaka gwa 1885 nga lwazimbwa Sekabaka Mwanga II Kabaka wa Buganda ow’amakumi 31st.
Olwa leero lwa Kiwanuka Olw’okuna ennaku z’omwezi ziri amakumi 25th omwezi guno ogwa Muzigo ogw’okutaano.
Ng’abaana baffe bwebali mu nnaku ezisembayo badde ku masomero nga n’abamu bazzeeyo ssabbiiti eno entanda eno egenda eri abazadde ng’ennono mu nkuza y’abaana.
Ssi kyannono abazadde okunenengana oba okuyomba ng’abaana balaba ssi nakindi nga bawulira.
Kino bwekibaawo abaana batawanyizibwannyo mu bwongo omuzungu kyayita Psychological torture nga beebuuza ku babiri taata ne maama ani mutuufu ani mukyamu era bakkiririze mu ani.
Ng’abaana baffe bwebadda ku masomero mu ggandaalo lino,abazadde mwewale okulumaganira mu nziza y’abaana ku masomero abaana baleme kugenda na kizibu kino ku bwongo kubanga kiyinza n’okubalemesa okuyiga obulungi.
Mu nkuza y’abaana ey’ennono abazadde tebasaanidde kulaga butakkanya bwabwe eri baana,woofiisi y’abazadde gyebeenenyeza ky’ekisenge gyebasengekera ensonga z’amaka sso ssi mu lujjudde wadde mu maaso g’abaana.
Bya Kizindo Lule
Olwa leero lwa Walumbe Olw’okubiri ennaku z’omwezi ziri amakumi 23rd omwezi ogwa Muzigo Ogw’okutaano.
Mu kawaayiro kaffe kano ak’Omumuli gw’eby’ennono njagadde olwa leero tumalirizeeyo ennono endala ezitambulira ku linnya lya Kitunzi atwala essaza lya Beene erye Gomba eryaweebwa Wasswa Balamaga ow’Entalaganya eyaligobamu abanyoro.
E Ggomba eriyo Omutala oguyitibwa Buyinjabutoole nga ku mutala guno akayinja kaakubirako ekigere ky’omwana w’Omugabe Wasswa Balamaga Kabaka gweyali atumyeyo okugoba abanyolo abo.
Abatabaazi/abalwanyi ba Balamaga kwe kwogera nga beewuunya nti’’Obuyinja bwetoola okukuba omwana w’omugabe’’! ne leero ekitundu kino kyonna kyakazibwako Buyinjabutoole era lyerinnya erimanyiddwa.
Omutala guno guliraanye omulala ogumanyiddwanga Mpenja era mu Ggomba.
Olwa leero lwa Mukasa Olw’okusatu ennaku z’omwezi ziri 17th omwezi ogwa Muzigo Ogw’okutaano.
Mu kawaayiro kaffe ak’omumuli gw’eby’ennono leero tutunuulidde erinnya ly’owessaza lya Beene erya Buweekula amanyiddwanga Luweekula.
Ennono y’erinnya lino yava ku njasabiggu y’omusajja amanyiddwanga Kyewaalabye eyali ow’Ekkobe eyawangula ku Bunyoro ekitundu ekyafuukamu essaza lino erya Buweekula.
Omusajja ono Kyewaalabye yali wa ntisannyo era abakyala abanyoro baalemererwanga n’okuggya abaana baabwe ku migongo babayonse.
Kale bwebaalabanga Kyewaalabye yeewunguddemu nga babaguliza ku bannaabwe nti ‘’Abange muweekule abaana ku migongo mubayonse’’
Enjogera eyo Kyewaalabye kweyava amale ayitibwe Luweekula n’ekitundu oluvannyuma ekyamukwaswa Kabaka Kamaanya e Kasengejje nekituumwa Buweekula.
Erinnya lino era ligereesebwa okuba nga lyaggyibwa ku muzira eyaweekula ekitundutundu ku Bukama bwa Bunyoro Kyewaalabye,ekitundu kye yaweekula ne kituumwa Buweekula naye n’atuumwa Luweekula.
Ettundutundu ly’Obwakabaka bwa Buganda linokoddwayo ku bitundu by’eggwanga ebisinga okubeeramu abantu abaseega n’ekirwadde kya Kiryatabaala nga district ye Mityana n’endala ate yo ekiri eyo kisa kinegula.
Akulira eby’obulamu mu bwakabaka bwa Buganda Dr Phiona Kalinda ategeezezza nti district okuli;Bukamansimbi,Rakai,Kiboga,Masaka,Mukono,Mubende n’endala nazo teziyimiridde bulungi ng’entabwe esinze kuva ku bungi bw’abantu abawangaalira mu bitundu ebyo.
Ono agamba nti ebimu ku bisinze okutanula embeera y’okusaasaana kw’ekirwadde be bantu bano okumira eddagala nebaweweeza ku kirwadde.
Kivvuunuddwa Charles Kizindo
Photo Credit: www.buganda.or.ug
Eyaliko Kamalabyonna wa Buganda Omugenzi Joash Mayanja Nkangi ayogeddwako ng’omu ku bannabyabufuzi abasinga obulungi eggwanga beryali libaddeko nabo.Omubaka Abdul Katuntu ategeezezza nti mu bannabyabufuzi ba wano abatabangako na nziro yonna ye W’ekitiibwa Nkangi.
Ye munne Medard Lubega Sseggona ategeezezza nti Oweekitiibwa Nkangi abadde munnamateeka omulambulukufu ate omuddu wa Buganda atasangika.Bano bategeezezza nti eggwanga terisaanye kukungubagira kufaakwe wabula okwebaliza obulamubwe.
Bannayuganda abaseega n‘ekirwadde kya Mukenenya abasoba mu 5000 be bagenda okuganyulwa mu lusiisira lw’eby’obulamu mu bizinga e Buvuma okuva nga 3rd ne 4th omwezi ogujja.
Minister w’eby’obulamu mu bwakabaka bwa Buganda Dr Ben Mukwaya ategeezezza nti basazeewo batwale obujjanjabi ku bizinga bino lwa nsonga nti eby’obujjanjabi tebituusibwayo bulungi.
Ono ategeezezza nti kyamazima mukenenya munginnyo mu bizinga olw’engeri abavubi gyebeeyisaamu ssonga n’okusomesa ku birwadde ebirala kwakubeerayo.
Kivvuunuddwa Charles Kizindo
Ssaabasajja Kabaka wa Buganda Ronald Muwenda Mutebi II asabye buli alina kyasobola okukola akikolerenga abakyala abatawanyizibwa ekirwadde ky’okutonnya ekimanyiddwanga Fistula.
Mu kwogerakwe okumusomeddwa Omwana w’engoma Omumbejja Nassolo Joan ku mukolo Obuganda kwebukwasirizza abaddukanya eddwaliro lye Kitovu ejjamba ery’okwongera okudduukirira abakyala abatawanyizibwa ekirwadde kino ogubadde wano mu mbuga ya Buganda e Bulange Mengo Ssaabasajja Kabaka ategeezezza nti mpaawo asanye kwesamba buvunaanyizibwa buno obukwata ku ba maama b’eggwanga.
Sister Nalubega Florence akulira eddwaliro lino eryazimbirwa ku musingi kw’obuminsane mu Ekerezia akwasiddwa obukadde bwa wano 70 mu nteekateeka y’okudduukirirwa abatawanyizibwa ekirwadde kino.
Ye Kamalabyonna wa Buganda Oweekitiibwa Charles Peter Mayiga asabye abaami okukomya okuddukanga ku bakyala baabwe nga bafunye ekizibu ky’obulwadde buno obw’okutonnya nga bwebazenga bakola wabula babeerenga wamu ne bakyala baabwe bagobererenga endagaano ze baba baakuba nabo nga babawasa kazibe za mu masinzizo oba ezaffe ez’enkola y’obufumbo bw’ekinnansi.
Ejjamba eridduukiridde eddwaliro lino okuva mu nteekateeka y’emisinde Ssaabasajja Kabaka gyeyasiima okuwomamu omutwe okuva mu mwaka gwa 2014 kati liwezezza Obukadde 190.
Sister Nalubega Florence akulira eddwaliro lino ku mukolo guno yeebazizzannyo Beene Ssaabasajja Kabaka wa Buganda olw’okulowooza ku bakyala n’alabula n’abatawanyizibwa ekirwadde kino baleme kufanga kisiiri baveeyo bagende mu malwaliro bajjanjabwe.
Photo: www.monitor.co.ug
Obwakabaka bwa Buganda bukawangamudde nti ssibwakuteekesa mu nkola biragiro bya kkooti nzungu ku byekuusa n’ensonga z’emisango gy’ebika by’Abaganda.
Kino kyatuddwa Kamalabyonna wa Buganda Oweekitiibwa Charles Peter Mayiga bwabadde atuuza omukulu w’ekika ky’ennyonyi Nakinsige Kyeyune Mayega Fred mu mbuga ya Buganda e Bulange e Mengo n’ategeeza nti ensonga z’ennono n’obuwangwa teziteekeddwa kutwalibwanga mu kkooti nzungu wabula kkooti ya Kisekwa ey’ennono.
Alina Ddamula ya Buganda Charles Peter Mayiga alabudde abantu bonna mu bika eby’enjawulo bakwatenga mpola ensonga ezeekuusa ku bukulu bw’ebika nti obukulu mu bika tebalwanira bulwanire wabula ebeera nnono na bulombolombo ebigobererwa sso ssi bumanye na ttutumu ng’abasinga bwebabaddenga balowooza.
Photo: chano8.com


text:
Ababaka ba paalamenti abagambibwa okuba bakiwagi bavuddeyo nebewaana nga nampala gavumenti bwatiddde okubawndikira okwenyonyolako olwokugana okuwagira ebaago lyomubaka Raphael magyezi wadde nga akabondo kabwe kamulagira abawandikiire. Ababaka ba paalamenti baano era bategezeza nti nokutusa kaati nga tebana kufuna baluwa zabwe, kilaga lwatu nti ensonga zabwe ezokugana okuwagira ebaago liino zaali ntufunyo kubanga abantu babwe bebatuma era kaati nampala wa gavumenti atya okuswala okubawandikira,.
Home News Amasengejje Ssekikubo ne Banne Basosonkerezza Nankabirwa


text:
ABA USPA balangiridde olwa July 20 okusiimirako bannabyamizannyo abaakola obulungi mu 2018 ku ntujjo eya buli mwaka eya Nile Special – USPA Gala nga yaakubeera ku Imperial Royale Hotel.
Birangiriddwa Pulezidenti Sabiiti Muwanga mu lutuula lwabwe kwe balondedde ttiimu y’eggwanga eya Cricket ku buzannyi bwa May.
Cricket Cranes yawangudde empaka z’ensi yonna ez’ekibinja ekyokuna n’adda mu kyokusatu kye yawandulwamu omwaka oguwedde mu nsitano eyali e Lugogo.
Cricket Cranes ewangulidde ku bubonero 390 n’eddirirwa Vipers SC eyawangudde liigi ya Azam Premier League efunye 305 olwo omusambi wa ttiimu y’abakazi eya Kawempe Muslim Tracy Jones Akiror n’akwata kyakusatu ku 295 ng’avuganyizza lwa kusinga bazannyi banne mu liigi y’eggwanga ey’abakyala mu mupiira ogw’ebigere.
USPA era basiimye omuddusi Moses Kipsiro eyakutte ekyokubiri mu misinde gya kiromita 10 mu Bungereza wamu ne ttiimu ya Kawempe Muslim eyawangudde liigi.
“Entujjo tugitaddewo nga July 20 okujjukira olunaku kwe tuweereze emyaka 38 nga yawandiikibwa July 20 1970. Tuluddewo okusiima abawanguzi lwa World Cup n’ekisiibo bye tubadde twagala bisooke okukomekkerezebwa,” Muwanga bw’ategeezezza.
Batongozza era enkolagana n’ekibiina ekuddukanya emizannyo gy’abaliko obulemu ekya Uganda Paralympics Committee (UPC) ekisabye bakiyambe okumanyika, okufuna abavujjirizi n’okubunyisa enjiri y’okunoonya abazannyi mu ggwanga lyonna.
Fred Sekitto omu ku baatandikawo USPA asiimye abagiddukanya okugikuuma n’okugaziya empeereza.


text:
COL .Dr Kiiza Besigye ategeezezza nga bw'agenda okukola kakuyege mu konsitituwensi z’ababaka abawagidde okukyusa akawaayiro 102 b ng’akunga abantu okubaggyamu obwesige.
Bino abyogeredde mu lukungaana lwa bannamawulire ku wofiisi za FDC ku Katonga road bw'abadde asisinkanye abakulembeze b’ebibiina ebivuganya Gavumenti okubadde JEEMA,CP FDC n’ebirala.
Besigye ategeezezza nti omwaka 2017 gubadde mwaka mubi nnyo ku bannayuganda kuba gubaddemu ebizibu bingi omuli ekibba ttaka,ekitta bakazi,okwekalakaasa kw’abasawo ne bannamateeka,obuswavu Uganda bweyafuna mu America olw’obubbi kwogatta n’ekizibu ekisinze byonna eky’okukyusa ssemateeka.
Agambye nti obulumbaganyi bwonna obukoleddwa ku Ssemateeka buli eyenyigiddemu bijja mulakira ng’ekiseera kituuse
Bino abyogeredde mu lukungaana lwa bannamawulire ku wofiisi za FDC ku Katonga road bwabadde asisinkanye abakulembeze b’ebibiina ebivuganya Gavumenti okubadde JEEMA,CP FDC n’ebirala.
Besigye ategeezezza nti omwaka 2017 gubadde mwaka mubi nnyo ku bannayugandakuba gubaddemu ebizibu bingi omuli ekibba ttaka,ekitta bakazi,okwekalakaasa kw’abasawo ne bannamateeka,obuswavu Uganda bweyafuna mu America olw’obubbi kwogatta n’ekizibu ekisinze byonna eky’okukyusa ssemateeka.
Agambye nti obulumbaganyi bwonna obukoleddwa ku Ssemateeka buli eyenyigiddemu bijja mulakira ng’ekiseera kituusea era buli mubaka eyenyigiddemu tasuubira kuddamu kufuna bwesige okuva mu balonzi be .
‘’Ssemateeka abadde atambulira ku magulu abiri okuli (term limit ne age limit) ebyo kebyakwatiddwako kati ssemateeka kiwowongole naye nga Museveni,Kadaga n’ebabaka bebasaale kyokka ne berabira ebiragiro by’abalonzi baabwe’’.Besigye bwagambye.
Ono akowodde bannayuganda bonna okumwegattako nga 9/January/2018 mu kaweefube w’okuja obwesige mu babaka bonna abakkiriza okukyusa ssemateeka


text:
ABASUUBUZI b’akatale k’e Sseguku abaagobwa mu biseera bya CHOGM mu 2007 nga basuubiziddwa okubazimbira akatale mwe banaakolera na buli kati akatale tebakazimbanga!
Kalondoozi wa Bukedde alaze engeri omugagga w’omu Kampala, Omar Mandela gye yafunamu ettaka ly’akatale kano.
AKATALE k’e Seguku kali ku kkubo, essaawa yonna ssinga wabaawo akabenje akanene, bandifiirwa obulamu n’emmaali!
Kyokka ebizibu byabwe byatandika mu 2007 mu biseera bya CHOGM, Pulezidenti Museveni bwe yalagira bazimbirwe akatale akapya ku ttaka lyabwe lye baalina, era ne ssente ne ziweerezebwa kyokka ne bikoma awo nga w’osomera bino ettaka ly’akatale lyatundibwa dda ne ssente ezandizimbye akatale nazo zaabulira awo!
Ku Ssande nga April 24, 2016, omuwandiisi ow'enkalakkalira mu ofiisi ya Pulezidenti Hillary Emmannuel Musoke yasisinkanye abasuubuzi bano mu lukiiko lwe baakubye e Seguku n’abakakasa nti Pulezidenti yasazeewo okuzimba obutale bubiri ku luguudo lw'e Ntebe, ewa Zana n'e Seguku.
Yagambye nti akatale kaali kagenda kuzimbibwa, naye enkwe mu basuubuzi bennyini ze zaavaako ebizibu bye balimu, ettaka kwe baali ab’okukazimba ne litundibwa.
Abasuubuzi kati bali mu lutalo, okununula ettaka lino wabula okusinziira ku Musoke, bwe kinaagaana olwo baakunoonya ettaka eddala bazimbe akatale.
Ssente z'okuzimba akatale kano obukadde 700 ezaasooka zaabulira ku disitulikiti e Wakiso!
AKATALE BAKATUNDA
Richard Ayebazibwe awaamawulire mu katale k'e Seguku era agamba bwati: Akatale k'e Seguku waliwo abantu abaakatunda.
Pulezidenti yatuwa obukadde bwa ssente obusukka mu 700 tuzimbe akatale mu 2006, bwe twazifuna twazitwala ku disitulikiti e Wakiso ng'enkola ya gavumenti ezeebitundu bw’eri ne tuzikwasa eyali ssentebe wa disitulikiti eyo Ying. Ian Kyeyune wabula zaabulirayo.
Ekitwewuunyisa n'ekyapa ky'ettaka ly'akatale nakyo kyali ku disitulikiti era nakyo gye kyaggyibwa okutwalibwa, ettaka ne litundibwa kyokka bwe twabuuza ku ssentebe w'e Wakiso aliyo kati Matia Lwanga Bwanika yatutegeeza nti ekyapa baakimuggyako.
Batusuubizza akatale emirundi egisukka mu 10 naye tebakazimbanga.” Rehema Kyampaire, omusuubuzi mu katale kano ayongerako nti: Bwe baasenda akatale kaffe mu 2006, abakulembeze ne bannabyabufuzi ab'enjawulo bazze batutegeeza nga pulezidenti bw’ajja okutuzimbira akatale naye tewabaawo kikolebwa.
Nnaalongo Sarah Matovu, omu ku baatandikawo akatale ke Seguku agamba; Ettaka awaali akatale k'e Seguku gaali mayumba ga bantu nga nange nalinamu ennyumba ya mizigo ebiri n'emidaala ena. Olw'okuba twali ku kkubo, abantu baatandiikiriza okuteekawo ebintu by'okutunda era mpolampola akatale ne katandikawo mu 1981 nga waliwo emidaala ate nga mulimu n'amayumba mwe tusula.
Mu 2006 ng'eggwanga lyetegeker
a olukungaana lwa CHOGM, abakulembeze baatutegeeza nti gavumenti egenda kutuzimbira akatale ak'omulembe kubanga Kkwiini yali agenda kujja mu Uganda nga kale tebasobola kulekawo buyumba bubi ku makubo. Twasanyuka nga tumanyi tugenda kufuna eby'omulembe.
Ebiseera ebyo nagendako mu kyalo, nagenda okudda ng'ennyumaba yange n'emidaala nga byonna biri ku ttaka nga tebambuulidde. Bantegeeza nti gavumenti egenda kutuzimbira akatale ak'omulembe, baatukuba obufaananyi ffe abaalinamu poloti nti bagenda kutuzimbira batuddize ebintu byaffe nga bwe byalimu.
Abasuubuzi abaali ku kyapa ekyo twali 178 nga kiri mu mannya ga Seguku Nfuufu Growers Association kuba twesonda ssente ne tufuna ekyapa okuva mu Mitchel Courts eyali nnannyini ttaka.
Naye bwe twalaba ng’olukungaana lwa CHOGM luwedde nga teri kikoleddwa twatandika okubanja abakulembeze baffe abaali bakulemberwa Ndiwalana, Mubiru ne Feibe Mulema, ettaka lyaffe n'ebintu bye baayonoona.
Mu 2011, twagenda ku disitulikiti e Wakiso okutwalayo ensonga zaffe ne tubalemerako nnyo era mu kulemerako ennyo buli omu ne bamuwaayo 2,500,000/- nti bajja kutuwa endala oluvannyuma naye n'okutuusa kati teri kikoleddwa.
Baatulimbanga nti ekyapa kiri Wakiso naye nga tebakitulaga, olwamala okutunda ssente ze tutaamanya ne basenguka e Seguku ne banoonya obulamu awalala.
Enkaayana z'abasuubuzi ze zaalemesa enkulaakulana mu katale k'e Seguku.”
Enock Ssemuwemba Kibira nga naye musuubuzi agamba: Mu 2006 Pulezidenti bwe yali anoonya akalulu k'Obwapulezidenti yayimirirako e Seguku era kye twamusaba kutuzimbira katale.
Yatukwasa Ying. Ian Kyeyune era n’alonda akakiiko ka bantu basatu tuweebwe ssente ezizimba akatale. Enkaayana zaatandika mu katale oluvannyuma lwa Pulezidenti okutusuubiza ssente.
Olw’ebyenfuna nga buli omu ayagala okubeera ku kakiiko ako naye abaalondebwa okwali omugenzi Mayanja n'abalala ekyapa baakiwa Ying. Kyeyune.
Kyeyune bwe yava ku bukulembeze bw'e Wakiso mu 2011, ebyapa byonna byaweebwa Bwanika kyokka enkaayana za ani alina obuvunaanyizibwa ku ssente bwe zeeyongera mu maaso, abaali batukulira ne batunda ettaka ne baliguza omugagga Mandela era kati kuliko kibaati, ffe tuli ku kkubo tuyagga.
Lwe baayimiriza pulezidenti
Ashiraf Kiweewa, ssentebe w'abasuubuzi abakolera ku kkubo ku luguudo lw'e Ntebe agamba; Abasuubuzi embeera gye bakoleramu mbi, bakolera mu makubo emmotoka eziyimirira okutikka n'okutikkula abantu zibasumbuwa.
Bwe wabaawo obujagalalo ebintu byonoonebwa kale twetaaga obuyambi era tukoze bingi okulaba nga tuyambibwa.
Twakayimiriza Pulezidenti Museveni emirundi ebiri nga tatwetegekedde. Mu 2015 bwe tweyala mu luguudo, Pulezidenti yayita nze ne ngenda ku mmotoka ye ne mmubuulira ebizibu byaffe ebituluma ng'abasuubuzi era n’atusuubiza okutukolera ku bizibu byaffe wabula n’atulabula obutakola bikolwa bya ffujjo. Kale tulina essuubi nti pulezidenti agenda kutuyamba kuba nayogerako naye.”
Ssentebe w'akatale k'e Segulu, Badru Kabigumira agamba: Tuludde nga tulaajanira Pulezidenti okutuwa akatale naye ke tufunye omubaka wa pulezidenti tufunye ku kaseko ku matama.
Mu biseera bya CHOGM pulezidenti yatuwa ssente obukadde 700, ne tuziwa Ying. Kyeyune naye tetumanyi gye zadda.
Kyokka Ssentebe wa disitulikiti y’e Wakiso, Matia Lwanga Bwanika agamba nti, “Ssente ezizimba obutale gyeziri mu minisitule ya gavumenti ezeebitundu naye teziri ku disitulikiti. Ffe tetulina ssente za basuubuzi zonna naye okubazimbira akatale abasuubuzi balina okubeera n'ekyapa ky'ettaka we bagenda okuzimba era bwe banaakireeta, akatale katandikirawo okuzimbibwa.
Obuzibu bw'akatale k'e Seguku, abasuubuzi bennyini beeryamu olukwe ne batunda ettaka lyabwe, ne bagabana ssente era baaguza omugagga Mandela kati ateekateeka okuzimbawo essundiro ly'amafuta kale bbo bennyini be beeremesa okubazimbira akatale.
Kyokka eyali mmemba mu katale k’e Seguku akaagulibwa agamba si bamativu era baatutte Mandela mu kkooti.
Ali Bidda agamba: Bannaffe abaali batukulembera mu katale k’e Seguku mu biseera bya CHOGM kwaliko Henry Osinga, Aloysious Tusingwire, Lydia Nampewo ne Eva Nakazibwe.
Bano be baakozesa olukujjukujju ne baggyayo ekyapa ky’akatale ku disitulikiti e Wakiso ne bakiguza omugagga Mandela ku buwumbi bubiri kyokka abasuubuzi ne batwanjulirako akawumbi kamu ke twalina okugabana.
Wabula ffe abantu omunaana okwali; nze Ali Bidda, Ismail Kabali, Francis Batte, Rehema Najjemba, Florence Namutebi, Mathias Kasozi n’abalala twagaana kubanga ssente baali batuwa ntono okusinziira ku ezo ze baabalirira mu ttaka lyaffe.
Emyaka ebiri egiyise twagenda mu minisitule y’ebyettaka ne tussa envumbo ku kyapa kuba kyali kikyusiddwa okuva mu mannya ga Seguku Market Association Ltd okudda mu ga Mandela.
Naffe twagala Mandela atuliyirire ssente ezigya mu bintu byaffe ebyayonoonebwa. Ettaka lino eryogerwako lyaffe abasuubuzi ba Seguku Market Association Limited abaali balikoleramu sso si abaali bakolera ku kkubo.”
Looya wa Seguku Market Vendors Association, Fred Ssemugenyi agamba nti akawumbi akamu, ezaaweebwa abasuubuzi abamu, zajja mu bitundu bibiri.
Ekitundu ekisooka zaali obukadde 700. Okusinziira ku ngabanya ya ssente zino eralagibwa, abasuubuzi baafunako obukadde 430, eyabawola ssente okugoba ku by’okutunda ettaka lino ( aba Dynamic Microfinance LTD baafuna obukadde 120 ate looya (R.M Ruhinda Advocates & Solicitors) n’afuna obukadde 150.
Omulundi ogwokubiri baabawa obukadde 300, abasuubuzi ne bafunako obukadde 200 ate looya R.M Ruhinda n’afunako obukadde 100! Olwo ekyapa ne kikyusibwa okudda mu mannya ga Mandela Auto Spares LTD nga 12.09.2013.
Kyokka Ian Kyeyune, eyali ssentebe wa disitulikiti y’e Wakiso nga kati RDC wa disitulikiti agamba; Abasuubuzi abo bennyini be beeryamu enkwe ne batunda ettaka lyabwe okwali kulina okuzimbibwa akatale.
Baabuzibwabuzibwa eyali omubaka wa Palamenti owa Makindye, Issa Kikungwe eyali agenderera okulemesa enkola ya gavumenti.
Yakola kakuyege wa maanyi era okukkakkana ng’ekigendererwa kye kituukiridde n’aggya abasubuzi ku mulamwa.
Kye balina okukola kuddamu kugula ttaka ku Mandela oba bagule ettaka eddala baddemu bafune akatale. Mu biseera bya CHOGM abasuubuzi bonna abaali bakolera ku luguudo lwe Ntebe baalagirwa okuvaako wabula bazimbirwe obutale obw’omulembe era mu pulojekiti eno obutale bubiri okuli ak’e Kajjansi ne Abayitababiri bwazimbibwa kuba bo baalina ettaka lyabwe naye ab’e Seguku olw’okuba baatunda eryabwe tebaasobola kuzimbirwa katale.
Tewali ssente nkalu ze nakwatako kuba ssente zaali za kuvaayo kuzimba butale naye bano tebaalina ttaka. Kye baba bakola banoonyereze omuntu omutuufu gwe baawa ssente zaabwe bazimubanje.”


text:
Empaka za Afrika zitandika Lwakusatu mu kibuga Asaba era Uganda yabadde eyungudde abaddusi 19 wabula kati baasigadde 17.
Mu baddusi Uganda b’eyungudde mulimu Peruth Chemutai, eyabadde e Finland mu mpaka z'abali wansi w'emyaka 20 n’awangula omudaali gwa feeza.
EMISINDE gy'okuwakanira ente gikamudde abayizi buli omu ng'agyesunga okugiwangula mu mpaka z'emizannyo gy'amayumba ezibumbujjidde mu ssomero lya Wagwa...
OMUYIZI wa S1 eyaddukidde mu bigere anywedde mu banne akendo bw’awangudde empaka z’emisinde gy’okwotoloola ebyalo ezaayitiddwa Inter Schools Competition,...
VIPERS olwawangudde ekikopo kya Azam Uganda Premier League, abamu ku bazannyi baayo ne bateekawo obukwakkulizo okuzza endagaano zaabwe obuggya.
UGANDA, etandise okuloza ku ssanyu ly'emidaali mu mizannyo gya Commonwealth, Joshua Cheptegei bw'awangudde omudaali gwa zaabu n'atuukiriza ebigambo bye...
Museveni ayozaayozezza Cheptegei
EMISINDE gy'amazaalibwa ga Kabaka ag'emyaka 63 giddukibwa nkya ku Ssande (April 8).
"Notisi abaddusi ze bafunye, zibamala okuva mu mpaka za Africa Cross Country n'emidaali egiwera."
ABAKULIRA emisinde mu ggwanga beeraaliikirivu olw’okubulwa abaddusi ba mmita 800, 1500 (abasajja), 100 ne 200, abanaakiikirira eggwanga mu mizannyo gya...
19 Oct 2018
19 Oct 2018
19 Oct 2018
19 Oct 2018
19 Oct 2018


text:
-
Live At 1 Full News Bulletin – 22nd/October /2018 - 39 mins ago
-
Topical discussion: Current State Of Affairs - about 1 hour ago
-
Up and About: State Of Rule Of Law In The Country - 2 hours ago
-
Abavubuka baakudduukirira ab’eBududa - 3 hours ago
-
DDAMU ESSUUBI ;Eyaliko kaggo akubye bannaUganda akaama - 3 hours ago
-
Omukazi asobezeddwaako n’attibwa - 3 hours ago
-
Gen Kayihura ne Kitatta bakomezeddwawo mu kkooti - 3 hours ago
-
Aba Shell batandise okuddiza abantu - 3 hours ago
-
Emirimu egikolebwa mu Kisenyi giigino - 3 hours ago
-
Abatuuze balaajana lwa ttaka - 3 hours ago
Eddwaliro Ly’e Kasana Liyambibwe
Omujjuzo gwa bannakazadde mu ddwaliro ekkulu e Luweero erya Kasana Health Centre erigambibwa okuba nga lyasumusiddwa okutuuka ku mutendera gwe ddwaliro eryetongodde, gweralikiliza abasawo nga kati lizaalisa banakazadde 285 buli mwezi ku bitanda 15 byoka.
Ekyelalikiliza abakulembezze kwekulaba nga mukiseera wabatandikidde okuzimba eddwaliro lino ebeyi yebizimbisibwa yeyongedde ekitataganyiza embalilira yaabwe okuva ku 4b okudda ku 6B


text:
NAKIYIMBA azannya mu fi rimu ya ‘Nawolovu’ eragibwa ku Bukedde TV muwala wa Nooh Nsamba ne Annet Nakimera e Buliiro mu disitulikiti y’e Masaka.
Yazaalibwa mu 1990.
Agamba: Fiizi ezampeerera zonna zaavanga mu bitongole eby’enjawulo olw’ebitone bye nalina omuli okuyimba, okuzannya katemba, okubaka, okukuba ebivuga, n’okudduka.
Nasomera St. Girls P/S Kabwoko Masaka ne Kabwoko SS Masaka. Bwe natuuka mu S5 obudde bw’ebitabo bwambula.
Bwe navanga mu kukuba ebivuga ate abeemisinde oba omupiira ne bannona.
Nabanga nneetegeka okusomako, ate ne bayita abayimbi!
Bwe natuuka mu S6, nasalawo okwemalira ku bitabo nga njagala nneesonyiwe ebitone ebintaataaganya.
Nali nduubirira kuyita bigezo kyokka ebitone byanfuukira ‘magineeti’ nga binsika okunzigya ku bitabo, okukkakkana nga n’ebigezo eby’akamalirizo sibikoze era awo we nakomya emisomo gyange!
Kyokka ebitone byange sibyevuma kubanga byannyamba okufuna omukisa Kabaka n’ankwatako mu ngalo ng’anneebaza okuba omukubi w’engalabi nnakinku.
Oluvannyuma najja e Kampala okunoonya emirimu era natuukira Bulenga.
Natandikira mu wooteeri gye nafunira omukisa okulabanga Ebinnayuganda ku ttivvi.
Byannyumiranga kyokka ne ndaba nga byonna bye bazannya mbisobola.
Nga wayise omwaka, baalanga nga bwe waliyo Ekinnayuganda ekigenda okuzannyibwa ku Bat Valley.
Wadde saalina ziyingira, nagenda nga nsabirira kimu nfune oluwenda bwe ntandika okuzannya firimu.
Eyo gye nasisinkana Ahmed Lubowa ne mmutegeeza ekyandi ku mutima era yakkiriza ne bantendeka ne mbeegattako.
Nzannye firimu omuli; Akalyamaggwa, Nsombabyuma, Vvulugu mu laavu ne Nawolovu.
Mu firimu ya Nawolovu nzannya nga Nakiyimba era nnina bannyinaze babiri ne muganda wange omu.
Bannyinaze baagala kutunda ttaka abazadde lye baatulekera era baatugoba awaka. Naye ettaka linaatukomya wa? Ebisingawo birinde ku Bukedde TV.
Mu bazannyi b’Ebinnayuganda abansingira kuliko; Ahmed Lubowa ne Bbosa Sserunkuuma.
Ate ebweru, enzannya y’Omunigeria Genevieve Nnaji ne Jim Ike enkolera. Nnyumirwa okuwuliriza ennyimba n’okulaba firimu.


text:
Leero nga October 9, 2018, Uganda lw’ejaguza obwetwaze bwaayo obw’omulundi ogwa 56. Mu kiseera nga kino... READ MORE
09 Oct 2018
ABANGE ani yatandiikiriza omuze gw’okukebeza abaana mu byuma okukakasa nti ddala ba mu maka omwo? READ MORE
06 Oct 2018
Akatale ka myaka 90 wabula tekalina mifulejje wadde bakasitoma we bayita. READ MORE
24 Sep 2018
17 Oct 2018
17 Oct 2018
17 Oct 2018
17 Oct 2018
17 Oct 2018
Nakolerera okuva mu kukozesebwa era mu myaka ena nnali nneekozesa ku mulimu gwe nasomerera.
Entegeka y'omudaala gwo y'esalawo bakasitoma n'e ssente by'ofuna olunaku
Ono omuwala tazannya, akanika yingini ya mmotoka n'aleka kasitoma ng'amunyeenyeza mutwe. Okukanika yakuyigira ku kitaawe era ku yunivasite mwe yafuna diguli....
Kola amanda mu mabanda ofune ekiwera nga bw'okuuma obutonde bw'ensi
Ennaku zino abantu bangi bagamba nti, baagala okukola naye tebalina kapito gwe batandisa mirimu kyokka nga bw’otunuulira ebibeetoolodde yenna...
Aba World Islamic Call Society bwe baazimba omuzikiti gwa Gaddafi e Kampalamukadde mu Uganda baayamba okusaasaanya enjiri y'Obusiraamu kuba gukozesebwa...


text:
Download video Omuntu w abantu Mbadde si manyi nti ndi mugagga Canon James Lutaaya Ddungu Part A mp4 3gp Download mary luswata gravity omutujju new ugandan music 15 hd djdintv. mp3 3gp mp4 Download mary-luswata-gravity-omutujju-new-ugandan-music-15-hd-djdintv mp3 mp4 3gp, Omuntu w abantu Mbadde si manyi nti ndi mugagga Canon James Lutaaya Ddungu Part A.mp4
Download Videos, Free Download Videos, Videos MP3 Download, Videos MP4 Video Download, Videos All Video Download, Videos 3GP Download, Fast Downloads, HD Downloads, Download HD Mp4, 3GP, Movies, IOS Videos Download, Mobile Videos, Iphone Videos Download, Android Videos Download, Latest New Songs and Video, Online Full Video Downloads, Search And Download
Download Omuntu w abantu Mbadde si manyi nti ndi mugagga Canon James Lutaaya Ddungu Part A.mp3 Where to Get Omuntu w abantu Mbadde si manyi nti ndi mugagga Canon James Lutaaya Ddungu Part A - Omuntu w abantu Mbadde si manyi nti ndi mugagga Canon James Lutaaya Ddungu Part A.mp4 video, Download mary luswata gravity omutujju new ugandan music 15 hd djdintv - Omuntu w abantu Mbadde si manyi nti ndi mugagga Canon James Lutaaya Ddungu Part A.avi Crystals torrent


text: Ssaabadumizi wa Poliisi kale Kayihura yategeza nga Poliisi bweyagudde mu lukwe lwabantu ababadde bategesse okwokya ebikondo bya masanyalaze mu Kampala mpozi nokuyiwa omusaayi gw’ente ku palamenti nga okwanjula alipoota yakakiiko ka paalimenti ku kukyusa ssemateeka kugenda mu maaso era nasuubiza okuteeka obukuumi ku bikondo amasannyalaze wano mu kibuga okutangira embeera eno tutuuse mubitundu ebyenjewulo wano mu Kampala okulaba oba nga ddala Poliisi byeyogedeko byabadde bituufu naye tetulabye muntu yenna akwatibwa kwabo abasangiddwa nga batudde oba nga bayimiridde ku minti gy’amasanyalaze


text:
Kiba kirungi bw’oba waakugula kaleega bino obyekkaanye; Gula mu kifo ekirina obuleega obungi.
Kino kijja kukuyamba okulonda ku kingi, okusinga okugula awali obutono, kuba kijja kukukugira olw’okuba olonda ku kitono, weesanga otutte akatali kalungi wabula lwakuba nga ke kaliwo. Genda n’ebika by’obuleega by’oyagala.
Okugeza bw’oba oyagala obw’akatimba, obulimu sipongi, obutaliiko bukoba oba ekika ekirala kyonna, genda ng’obiwandiise ku kapapula. Kino bw’otookikole ojja kwesanga ng’oguze ekikusanyusizza ku maaso naye ate nga kye weetaaga tokifunye.
Era oyinza okutuuka awaka ate ne weesanga ng’ekika kye wabadde ogenderedde okugula ate tokiguze kuba ocamuukiridde n’ebyo ebikusanyusizza amaaso.
Manya ekikula ky’omubiri gwo. Okugeza bw’oba wa kifuba kigazi, londa ekika ekinaakugenderako, okusinga okwambala ate obunyumira ab’ebifuba ebitonotono. Bwe kiba kisoboka tambulayo ne kabbulawuzi akatangaala.
Kino kijja kukuyamba okwetunuulira olabe amabeere bwe gafaanana ng’oyambadde akaleega ako, okusinga okukatwala nga teweekakasa oba kanyumidde bulungi amabeere go.
Totwala kaleega waka nga tosoose kukambalamu okukakasa nti kakutuuka bulungi. Wadde omanyi sayizi gy’oyambala, oteekwa okusooka okukambalamu.


text:
BAGAVANA ba bbanka Enkulu mu mawanga g’obuvanjuba bwa Afrika okuli Uganda, Kenya, Tanzania, Rwanda, Burundi ne South Sudan balaze okunyolwa olw’akasoobo...
Akulira eby'amawulire mu IAAF asiimye enteekateeka y'okukwatamu emisinde gya IAAF omwaka ogujja
ABALIMI n’abasuubuzi b’amatooke mu bitundu ebitali bimu basanyufu olw’emiwendo egiri waggulu ku katale.
ABASUUBUZI b’ennyaanya mu butale obutali bumu mu Kampala beeraliikirivu olw’ekidibo kyazo ekigenda mu maaso mu kiseera kino mu bitundu by’eggwanga eby’enjawulo....
Rose Twine 40, ye nannyini kkapuni ekola ssigiri ezikozesa amaanyi g’enjuba eya Eco Stove e Wakaliga mu Kampala era ng’alina amatabi mu bitundu eby’enjawulo....
Joy Nume 55, yaliko mu Poliisi naye kati ye Maneja wa Joy catering Services abafumba emmere ku mikolo.
OMWOGEZI wa Minisitule y’Ebyensimbi, Mugunga era yakakasizza nga Minisitule bw’eyise ababanja Gavumenti ya Uganda okwewandiisa, gavumenti esobole okumanya...
Alex Edward Musiitwa 27, mukubi wa bifaananyi n’okukwata entambi ku mikolo. Mutuuze w’e Nalumunye - Katale. Azaalibwa omwami David Musisi n’omukyala Esther...
Jonson Basangwa, yinginiya eyaliko maneja wa kkampuni namba n’abivaamu okugenda okulunda kati ye nnannyini JEKA Poultry Farm e Kamuli.
NTI abo bonna abaakosebwa enguudo ezikolebwa n’okugaziyizibwa baweebwa ennaku 30 zokka mu mateeka okuba nga bamaze okusenguka oluvanyuma lw’okuliyirirwa?...
17 Oct 2018
17 Oct 2018
17 Oct 2018
17 Oct 2018
17 Oct 2018


text:
Dr. imala ng'annyonnyola.
Bya DICKSON KULUMBA
ERINNYA Uganda lyava mu kigambo Buganda oluvannyuma lw’Abaswayiri abaawerekera Abazungu okujja kuno nga tebasobola kwatula nnukuta ‘b’ oba (B)Uganda wabula nga boogera Uganda bwe kityo kyonna ne kiyitibwa Uganda.
Gavumenti enkuumi yajja kuno mu August 1894 era wadde ensi eyo gye bajjamu okufuga baagituuma Uganda kyokka baali boogera ku Bwakabaka bwa Buganda okutuusa emyaka wakati wa 1900-1919, obufuzi bwabwe nga bugaziyiziddwa, Uganda eriwo kati n'ezaalibwa.
Phares Mukasa Mutibwa nga muwandiisi wa bitabo, mu kitabo kye ‘A History Of Uganda. The first 100 years 1894-1995’ agamba nti erinnya ly’ensi Uganda lyaggyibwa mu linnya Buganda oluvannyuma lw’Abazungu okutandika enkolagana yaabwe n’Obwakabaka bwa Buganda awo ne balyoka batuuka ne mu bitundu ebirala.
“Erinnya Uganda, eritaaliwo lyava mu kutaputa obubi erinnya Buganda kubanga abataputa Abaswayiri okuva ku lubalama lw’eriyanja lya Indian Ocean nga be baawerekera abagenyi okujja e Buganda (abasooka baali Bawalabu), baali tebasobola kwatula kigambo Buganda.
Bagiyita Uganda era n’ensi n'eyitibwa Uganda n’okutuusa leero, Polof. Mutibwa bwe yawandiika.
Ebigambo by’eyaliko Katikkiro wa Bungereza byongera okukakasa engeri Abazungu bano gye baali bataputamu erinnya Buganda. Bwe yakyalako wano mu 1907 yaddayo ewaabwe n'awandiika ekitabo 'My African Journey' nti "The Kingdom of Uganda is a fairy tale. The scenery is different, the climate is different and most of all, the people are different from anything elsewhere to be seen in the whole range of Africa....what message I bring back….concentrate on Uganda.
'Ekivuunulwa nti “Obwakabaka bwa Uganda bweyagaza. Obutonde bwawufu, embeera y’obudde njawufu naye ekisinga mu byonna, abantu baabwo ba njawulo ku kintu ekirala kye nnaalabye mu Africa wonna. Obubaka bwe mbakomezaawo, essira muliteeke ku Uganda.”
Dr. Fredrick Golooba Mutebi nga kakensa mu byobufuzi nga kati emirimu gye agikkakkalabiriza Rwanda ayongera okukiggumiza nti, erinnya Buganda lyakaluubirira Abazungu bwe batyo ensi gye bajjamu ne bagiyita Uganda.
“ Uganda kyava ku Bazungu kukaluubirirwa okwatula erinnya Buganda era nga boogera Wuganda bwe lityo eggwanga ne libatizibwa erinnya Uganda. Kino kyali kityo lwa kuba wano mu Buganda we baatuukira ne basinziira wano okutuukiriza ebigendererwa byabwe,” Dr. Golooba bwe yannyonnyodde.
Ate Dr. Adam Kimala Nsubuga nga naye muwandiisi wa bitabo yategeezezza nti, Abazungu baali tebannamanyiira bigambo bya Luganda, Buganda ne bagiyita Uganda.
“ Bwe baakitegeera era bwe baagigattako ebitundu ebirala baagituuma Uganda ate Buganda ne bagiyita Uganda ‘Proper’.
Okutuumibwa kw’ensi eno Uganda okuva mu Buganda kyayanguwa mangu okugitunda mu mawanga amalala kubanga erinnya lyali lirudde nga limanyiddwa obutafaananako nsi ndala ezaafuna amannya amapya", Dr. Kimala bwe yannyonnyodde.


text:
BULI kika kisaliddwa obukadde 13 okuzimba ebibumbe ebigenda okuteekebwa ku luguudo Kabakanjagala ng’omu ku kaweefube w’Obwakabaka bwa Buganda okutumbula obulambuzi n’okunyweza ebika.
Ku Lwokutaano Katikkiro Charles Peter Mayiga yatongozza omulimu gw’okunoonya ssente zino nga mu buli kika mwalondeddwaayo omuntu agenda okukulemberamu ensonga eno abaaweereddwa nsalesale wa July 2016 okuba nga bafunye ensimbi zino. Mayiga yagambye nti,
“Oluguudo Kabakanjagala lwa byafaayo mu Buganda wamu n’oluva e Seguku okutuuka e Naggalabi- Omulangira w’ayita ng’agenda okufuuka Kabaka. Ebyafaayo bwe biti biteekwa okukuumibwa era twebaza KCCA okulukola.”
Minisita Omubeezi Ow’ebyobulambuzi e Mmengo yategeezezza nti buli kibumbe kigenda kuteekebwa ku kibanja ky’ekika ekyo kye kirina ku luguudo luno.
Abamu ku bagenda okukulemberamu omulimu mu buli kika kuliko; Maria Nabasirye Kiwanuka - Nvuma, Jennifer Nakku Musisi Ssemakula - Ffumbe, John Kitenda - Mpindi, Kiwalabye Male - Kkobe, Hajji Musa Ssemambo - Njovu, Matia Kanyerezi - Nseenene, Gaster Lule Ntakke - Ngonge, Kasozi Mutebi- Mmamba ne Katikkiro w’Akasimba, Lwanga.


text:
PULEZIDENTI Museveni agambye nti Gavumenti egenda kukozesa amaanyi n’obumalirivu okukkakkanya n’okugolola ettumba abo bonna abateekateeka okukola effujjo n’okuzannyira mu mirembe gya Bannayuganda.
“ Tetuli baana bato okutuzannyirazannyirako, eby’okwonoona ebiseera bya poliisi bikomye, tugenda kubakolako n’obumalirivu bwonna,’’ Pulezidenti Museveni bwe yagambye.
Bino yabyogeredde ku ssomero lya Duhaga mu disitulikiti y’e Hoima gye yabadde omugenyi omukulu ku mikolo egy’okukuza olunaku lw’Abakozi olw’ensi yonna.
Museveni yakakasizza Bannayuganda nti tewali muntu yenna alina busobozi kutaataaganya butebenkevu bw’eggwanga n’alabula abalina enteekateeka ey’okwekalakaasa nti amagezi abawa ga bwereere, bagende bakole ebibazimba , bave ku kwonoona biseera byabwe.
TUFUNYE EDDAGALA LY’EBBULA LY’EMIRIMU
Ku mukolo guno, Pulezidenti Museveni yakkirizza nti eggwanga lirimu ebbula ly’emirimu kyokka eddagala ly’ekizibu kino, Gavumenti ya NRM yalifunye.
Museveni yagambye nti essuubi liri mu by’amakolero, ebyobulambuzi, okukulaakulanya ebyobulimi, n’ebyobuweereza bye yagambye nti Gavumenti ya NRM ebitaddeko omulaka ng’eyita mu kuzimba enguudo, okubunyisa amasannyalaze, okussaawo obutebenkevu mu ggwanga n’ebirala. Yawadde eky’okulabirako nti amakolero gokka n’ebyobulambuzi bikozesa Bannayuganda abasoba mu 1,100,000.
Mu kiseera kino, Museveni yagambye nti Uganda erimu amakolero 3,100 nga gakozesa abantu 500,000. Wooteeri ne loogi zonna awamu mu Uganda ziri 3,475 nga zikozesa abantu 600,000.
ABAKOZI ABALEMESA ENKULAAKULANA BALABUDDWA
Pulezidenti Museveni yalabudde abakozi ba Gavumenti abalemesa enkulaakulana nga beekiika mu bamusigansimbi nti baakukangavvulwa. “ Mu kisanja ekijja, tetugenda kugumiikiriza abakozi ba Gavumenti abalemesa Bannamakolero ne bamusigansimbi okutandika buzinensi zaabwe,” Museveni bwe yalabudde n’abawa amagezi nti beegobe bokka ku mirimu.
419 BAFUNYE EMIDAALI Abantu 419 baaweereddwa emidaali olw’obuweereza bwabwe obw’enjawulo mu kukulaakulanya eggwanga n’okukolerera emirembe.
Abaafunye emidaala kwabaddeko, boofiisa ba UPDF, Poliisi, Abamakomera, Bannabyanjigiriza, Bannabyabufuzi, abalimi, n’abantu baabulijjo abalala. Abamu ku boofiisa ba Poliisi abaafunye emidaali kuliko: Andrew Kaweesi, Francis Rwengo, Fred Yiga, Fred Kiyaga, Polly Namaye, Good Mwesigwa, Okoth Ogoola, John Ndugtse n’abalala. Abalala abaafunye emidaali ye; Karyarwanda George (eyasomesaako Pulezidenti Museveni mu 1964), Apuuli Kihumuro, Dr. Diana Atwine, Linda Nabusaayi, Sulaiman Tiguragara, Kanyerezi Bwogi, Kasole Bwereere n’abalala.


text:
Enkya ya leero (Lwakusatu) Desabre afulumizza olukalala lw’abazannyi 23 nga kuliko Bapulofeesono 17 n’abaguzannyira awaka 6 b'agenda okukozesa mu mipiira egisooka ebiri ne Niger wamu ne Central African Republic wakati wa May 27 ne June nga 3.
Uganda erina emipiira ena wakati wa September ne November mu z’okusunsulamu za AFCON 2019 mw'egenda okukyaliza Tanzania ne Lesotho egy’omuddiringanwa ezzeeko okukyalira Lesotho nga tennakyaza Cape Verde.
Ogwali ogw’okukyalira Tanzania mu March ne guggyibwayo tegunnafunirwa lunaku.
Ttiimu eyayitiddwa mu bujjuvu; Denis Onyango, Charles Lukwago, Jamal Salim, Denis Iguma, Nicholas Wadada, Murushid Jjuko, Bevis Mugabi, Timothy Awanyi, Geofrey Walusimbi, Isaac Muleme, Joseph Ochaya, Hassan Wasswa, Khalid Aucho, Taddeo Lwanga, Luwagga Kizito, Milton Karisa, Allan Kateregga, Faruku Miya, Moses Opondo, Emmanuel Okwi, Yunus Sentamu, Edrisa Lubega ne Mohammad Shaban.


text:
Ebigenda Mumaaso mu Ggwanga
Okujukira Omugenzi Ssebaana Kizito
Nadduli Atabukidde Buganda ku Ttaka
Ebifa mu Gwanga Uganda
Ebifa mu Gwanga
Kiki Ekiri Mu Kisanja Kya Kayihura Ekijja?
Ebifa mu Ggwanga Uganda
Ebifa Mu Ggwanga
Kiki Ekitabula Nambooze ne DP?
Ebifa mu ggwanga Uganda
Ebifa mu ggwanga Uganda
Olunaku Lwabakyala, Omukyala Wa Uganda Asaanye Alukuze?
Emivuyo Mukulonda Ababaka Ba EALA
Obulippo N'enakalu mukalulu ka EALA. Kiraga ki kuby'obufuzi bya Uganda?EALA
Obwa Kyabazinga n'oluda oluvuganya gavumenti binaasigalawo?
Emyaka 31 Egya NRM
Pulezidenti Museveni abawagidde, kiki ekidako?
Ekilagiro ky'Omulamuzi Kavuma kitabudde Paalimenti
Enkalu mu kulonda ba sseentebe b'ebyalo. Ssente zibuze, ani anenyezebwa?
How can human rights defenders be best protected?
12Page 1 of 2


text:
Abavubuka mbawa amagezi nti balina okwekkiririzzaamu bayige okugamba nti kino nkisobola. For more news visit:…
-
Topical discussion: Current State Of Affairs - 27 mins ago
-
Up and About: State Of Rule Of Law In The Country - 32 mins ago
-
Aba Shell batandise okuddiza abantu - 2 hours ago
-
Emirimu egikolebwa mu Kisenyi giigino - 2 hours ago
-
Abatuuze balaajana lwa ttaka - 2 hours ago
-
Ab’ebijambiya bafumise abooluganda - 2 hours ago
-
Abakyala ba NRM beemulugunya - 2 hours ago
-
Supreme Muufti alambudde ebifo ebiwera - 2 hours ago
-
Enneyisa y’ababeera mu kisenyi - 2 hours ago
-
Okusolooza emisolo gy’amayumba - 3 hours ago


text:
OMUTEEBI wa ttiimu y'eggwanga eya Gabon ne Arsenal, PierreAubameyang agugumbudde abakulira omupiira e Gabon, olw’okulonda kitaawe ku butendesi bwa ttiimu y’eggwanga eno ey’omupiira.
Kitaawe ono, Pierre Aubame yazannyirako Gabon emipiira 80 era n’abeerako ne kapiteeni waayo wabula mu makkati ga wiiki eno, Gabon yasazeewo okumuwa obutendesi bwa ttiimu oluvannyuma lw’okugobwa kwa Jose-Antonio Camacho enzaalwa ya Spain.
Wabula okulondebwa kwa Aubame, Aubameyang teyakusiimye n’ategeeza nti baamuwadde omulimu ng’atasoose na kukkiriza.
Aubameyang, nga naye ttiimu eno gy’azannnyira, agamba nti okusooka okutegeeza ensi yonna nga bwe balonze kitaawe ku butendesi nga tebasoose kuwuliriza oba kitaawe mwetegefu okugitendeka kye kyasinze okumuluma.
“Taata baamukubidde essimu emuwa omulimu wabula n’abaddamu nti waakubategeeza oba akkiriza gye bujja ate bo baagenze mu maaso na kutegeeza nti bamuwadde omulimu ng’ate tannasalawo,” Aubameyang bwe yagambye n’ategeeza nti mu kiseera kino, kitaawe mulwadde.


text:
Omubaka we Bugiri mu Palamenti Asuman Basalirwa alangiridde nti 2021 abavubuka abato bebagenda okuvuganya ssentebbe w’ekibiina kya National Resistance Movement (NRM) Yoweri Kaguta Museveni ku bukulembeze bw’eggwanga.
Basalirwa era ye munnamateeka w’omubaka we Kyadondo East, Robert Kyagulanyi Ssentamu amanyikiddwa nga Bobi Wine agambye nti ye ssaawa okusindikiriza abantu bonna abali mu nsiko ne Pulezidenti Museveni.
Bw’abadde eyogerako eri abawagizi b’omubaka we Mityana Francis Zaake Butebi enkya ya leero, Basalirwa agambye nti ” Bobi Wine ali mu ggwanga erya Kenya okwogerako eri Palamenti n’abantu abenjawulo abawagira People Power, okusobola okwetekerateekera 2021″, ekiwadde abantu essannyu.
Mungeri y’emu alabudde abantu okusigala ku mulamwa kuba kigenda kubayamba nnyo okuleeta enkyukakyuka mu ggwanga lino.


text:
Embeera y’eyaliko Ssenkaggale wa DP John Sebaana Kizito yeeraliikirizza ab’enjuuye ne bannakibiina mu ddwaliro e Nakasero gyajjanjabirwa.Ssebaana Kizito yaddusibwa mu ddwaliro eryo oluvannyuma lw’okufuna ekisannyalalo ku lwa Kazooba essabbiiti eno.
Kenneth Paul Kakande ategeezezza nga bwebakola kyonna ekisoboka okulaba nga bataasa obulamu bw’omu ku bamanyiddwanga Enkuluze z’ekibiina.Ssebaana yaliko Ssenkaggale w’ekibiina kino ebisanja bibiri n’abeerako ne Mayor w’ekibuga Kampala,yaliko minister n’akulira neku bukiiko bw’eby’emizannyo mu Gov’t ya Beene.


text:
abakulembeze
Download OKULEKULIRA KWA JENIFER MUSISI - Abakulembeze bagamba kigwaanidde | Omunnyokumakya
Download Abakulembeze basomeseddwa
Download Makindye: Abakulembeze batandiise okugaziya enguudo.
Download Museveni asabye abakulembeze babeere kyakulabirako
Download Obamu avumiridde abakulembeze abatafaayo ku bantu
Download Abaaliko abakulembeze ba LC balabudde ku ssente
Download Abakulembeze balinnye eggere mu mbaga.
Download Abakulembeze basabidde eggwanga
Download Tawuni y'e Gulu ekuze: Abakulembeze baagala efuuke kibuga
Download MASAKA: Omulangira Nakibinge asabye abakulembeze. "
Download Abakulembeze basabidde eggwanga
Last search video[60]
Popular Videos
10,000